title: Masa Mainio

text: Masa Mainio () on ruotsalaisen lasten- ja nuortenkirjailijan George Johanssonin luoma kuvitteellinen hahmo. Masa Mainio kerää erilaisia tavaroita ja rakentaa niistä kaikenlaista uutta. Hänellä on myös bokseri nimeltä Molla.


title: Masa Mainio

text: Masa Mainiosta on kirjoitettu kirjoja, joita on julkaistu suomen kielellä yhdeksän kappaletta. Hahmo tunnetaan myös tietokonepeleistä, jossa voi rakentaa kaikenlaista uutta omistamillaan osilla, oman luovuutensa mukaan. Hahmoon perustuu myös kaksi suomenkielistä elokuvaa "Masa Mainio Rakentaa" ja "Masa Mainio - Täydessä vauhdissa".


title: Masa Mainio

text: "Rakenna autoja Masa Mainion kanssa" on peli, jossa voi rakentaa autoja omistamillaan osilla, oman luovuutensa mukaan. Pelissä voi saada diplomeja ja auttaa Masan ystäviä. Pelissä on autonäyttely, johon voi viedä autoja ja tuomari antaa autolle pisteet. Pelissä on myös Lahnaston rata -niminen kilparata jossa voit testata kuinka nopeaa autosi kulkee. Kun peliä pelaa eteenpäin, voi löytää autoon useita moottoreita ja muita osia mm. rakettimoottorin tai kaivurin renkaat.


title: Masa Mainio

text: Rakenna autoja Masa Mainion kanssa on ensimmäinen Rakenna Masa Mainion kanssa- sarjan peli ja se on vuodelta 1997.


title: Masa Mainio

text: "Rakenna veneitä Masa Mainion kanssa" on peli, jossa voi rakentaa veneitä omistamillaan osilla, oman luovuutensa mukaan. Pelissä on venenäyttely, johon voi viedä veneensä ja tuomari antaa pisteet.


title: Masa Mainio

text: Peli on toinen Rakenna Masa Mainion kanssa- sarjan peli ja se on vuodelta 1998.


title: Masa Mainio

text:
"Rakenna lentokoneita Masa Mainion kanssa" on peli, jossa voi rakentaa lentokoneen
omistamillaan osilla, oman luovuutensa mukaan. Pelissä voi saada diplomeja ja auttaa Masan ystäviä.


title: Masa Mainio

text: Peli on kolmas Rakenna Masa Mainion kanssa- sarjan peli ja se on vuodelta 2000.


title: Masa Mainio

text: "Rakenna taloja Masa Mainion kanssa" on peli, jossa voi rakentaa talon omistamillaan osilla, oman luovuutensa mukaan. Pelissä autetaan Masan ystäviä ja heiltä saa osia talon rakennusta varten.


title: Masa Mainio

text: Peli on neljäs Rakenna Masa Mainion kanssa- sarjan peli ja se on vuodelta 2002.


title: Masa Mainio

text: On viideskin Masa Mainio peli nimeltä Rakenna avaruussukkuloita Masa Mainion kanssa, mutta tätä ei ole suomennettu. Peli on viides Rakenna Masa Mainion kanssa- sarjan peli ja se on vuodelta 2004.


title: Masa Mainio

text: Kaikki Masa Mainio pelit on julkaissut Elävät Kirjat/Pan Vision


title: Yojimbo – onnensoturi

text:
Yojimbo – onnensoturi on japanilainen elokuva vuodelta 1961. Akira Kurosawan ohjaama veijarimainen samuraielokuva kertoo roninista, isännättömästä samuraista, joka tulee sotaherrojen hallitsemaan kaupunkiin, ja saa kaikki sotaherrat palkkaamaan itsensä suojaksi toisia sotaherroja vastaan.
Elokuva on saanut vaikutteita Dashiell Hammettin kirjasta "Red Harvest" (1927) ja lännenelokuvista, ennen muuta John Fordin tuotannosta.
Yojimbo itse puolestaan on ollut mm. Sergio Leonen esikuvana, mikä näkyy selkeästi elokuvassa "Kourallinen dollareita". Elokuvien juonet ovat samanlaiset, "Kourallinen dollareita" on vain siirretty villiin länteen.


title: Yojimbo – onnensoturi

text: "The New York Timesin" kriitikot valitsivat "Yojimbon" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Amputechture

text: Amputechture on The Mars Voltan albumi, joka julkaistiin 12. syyskuuta 2006. Albumi oli korkeimmillaan Yhdysvaltojen albumilistan sijalla 9. ja myi avausviikollaan 59 000 kappaletta.


title: John C. Pemberton

text: John Clifford Pemberton (10. elokuuta 1814 – 13. heinäkuuta 1881), oli Yhdysvaltain armeijan ammattisotilas ja etelävaltioiden kenraali Yhdysvaltain sisällissodassa. Hänet muistetaan tappiostaan ja antautumisestaan kriittisessä Vicksburgin taistelussa.


title: John C. Pemberton

text: Pemberton syntyi Philadelphiassa Pennsylvaniassa. Hän valmistui USA:n sotilasakatemiasta 1837, palveli tykistössä ja sen jälkeen Meksikon-Yhdysvaltain sodassa.


title: John C. Pemberton

text: Sisällissodan alussa Pemberton valitsi eron USA:n armeijasta ja liittyi konfederaation sotavoimiin, huolimatta pohjoisvaltalaisesta syntyperästään. Tämä oli ennen kaikkea hänen virginialaissyntyisen vaimonsa ja monien etelävaltioissa vietettyjen palveluvuosien seurausta, että hän tunsi uskollisuutta etelälle.


title: John C. Pemberton

text: Pemberton ylennettiin kenraaliluutnantiksi 10. lokakuuta 1862, ja sijoitettiin puolustamaan Vicksburgin linnoituskaupunkia Mississippissä ja Mississippi-joella. Kohdatessaan entisen Meksikon kollegansa, aggressiivisen unionin komentajan Ulysses S. Grantin Vicksburgin sotaretkellä, Pemberton oli alivoimainen ja kenraalien vähyydestä kärsivä. Sen jälkeen kun Grant yllätti hänet ylittämällä Mississippi-joen kaupungista etelään, hän voitti Pembertonin ja kenraali Joseph E. Johnstonin useissa taisteluissa läpi Keski-Mississippin, viimein piirittäen Pembertonin Vicksburgiin. Vaikka häntä neuvottiin pakenemaan armeijansa kanssa uhraten kaupungin, Pemberton piti puoliaan kuusi viikkoa, kun sotilaat ja siviilit nääntyivät alistuvina. (Pembertoniin, hyvin tietoisena pohjoisvaltalaisesta alkuperästään, vaikutti luultavasti pelko julkisesta tuomitsemisesta petturiksi, jos hän hylkäisi Vicksburgin.) 4. heinäkuuta 1863, hän antautui kaupungin ja armeijansa mukana aiheuttaen suuren strategisen tappion etelävaltioille.


title: John C. Pemberton

text: Antautumisensa jälkeen Pemberton vaihdettiin vankina ja palautettiin palvelukseen, mutta hän luopui vapaaehtoisesti kenraalin nimityksestään ja palveli sodan loppuun tykistön everstiluutnanttina, todistuksena lojaaliudestaan etelälle.


title: John C. Pemberton

text: Sodan jälkeen John Pemberton asui Virginiassa farmillaan ja muutti Pennsylvaniaan 1876. Hän kuoli Penllynissä Pennsylvaniassa ja on haudattu Laurel Hillin hautausmaahan Philadelphiaan.


title: Sari Näre

text: Sari Hannele Näre (s. 13. huhtikuuta 1959) on suomalainen yhteiskuntatieteilijä.


title: Sari Näre

text: Koulutukseltaan Näre on valtiotieteiden tohtori ja hän on sosiologian dosentti Helsingin yliopistossa. Näre on tutkinut muun muassa nuorten sukupuolikulttuuria, tyttökulttuuria ja sukupuolistuneen väkivallan muotoja. Hän on myös "Nuorisotutkimuslehden" päätoimittaja.


title: Sari Näre

text: Näre on ollut Vihreiden edustajana Helsingin kaupunginvaltuustossa vuosina 1997–2008. Hän on toiminut muun muassa Helsingin kaupunginhallituksessa, Uudenmaan maakuntavaltuustossa, tasa-arvotoimikunnan puheenjohtajana, tarkastuslautakunnan varapuheenjohtajana ja nuorisolautakunnan varapuheenjohtajana. Näre putosi valtuustosta 1. varavaltuutetuksi vuoden 2008 vaaleissa.


title: Sari Näre

text: Sukupuolikulttuuria ja väkivallan performatiivisuutta koskevan tutkimuksen lisäksi Näre on kirjoittanut Suomen sota-ajasta. Hän on tutkinut sota-ajan lapsuutta, nuoruutta, sukupuolikulttuurin murrosta ja toisinajattelijoiden kohtelua. Näreen Jenni Kirveen kanssa toimittama teos "Ruma sota. Talvi- ja jatkosodan vaiettu historia" oli vuoden 2008 Tieto-Finlandia-ehdokkaana. Näreen tutkimusryhmän työ on ollut virittäjänä sodan henkisiä vaikutuksia koskevalle keskustelulle.


title: Taage Laiho

text: Tapio "Taage" Laiho (s. 16. helmikuuta 1966) on suomalainen heavy metal -laulaja. Hän toimii Kilven ja sooloyhtyeensä Taage's Gangin laulajana. Aiemmin hän on ollut muun muassa yhtyeissä Altaria, Vendetta, Forceys, Justice, W.N.F., Jerusalem ja Soulshine Band. Lisäksi Laiho on laulanut monissa coveryhtyeissä ja vieraillut useiden artistien albumeilla. Kilvessä Taage toimii myös sanoittajana.


title: Taage Laiho

text: Taage Laiho toimii myös turkulaisen heavy metal -yhtye Hevinkeliumin solistina. Hevinkelium on tullut tunnetuksi metallimusiikiksi sovittamistaan virsistä. Hän toimi myös esilaulajana Suomen ensimmäisessä metallimessussa Helsingin Temppeliaukion kirkossa 29. kesäkuuta 2006.


title: Taage Laiho

text: Laiho valittiin Ghost Machineryn laulajaksi 2009.


title: Taage Laiho

text: Laiho tuomittiin 2000-luvun alkupuolella kolmen kuukauden ehdolliseen vankeuteen ja yli 20 000 euron korvauksiin työttömyyskorvausten väärinkäytöstä. Hän asuu Turussa, on naimisissa ja hänellä on kaksi kouluikäistä lasta.


title: Matleena Fofonoff

text: Matleena Fofonoff tai (o.s. Gauriloff, s. 1949 Rautaperäjärvi, Inari) on koltansaamelainen käsityömestari, joka tunnetaan koltansaamelaisten perinteisistä käsitöistä, esimerkiksi juurityöstään ja helmikirjonnastaan. Käsityön lisäksi hän on mm. kuvittanut "Õhtt eeʹǩǩ Oʹlssee da Såålla mieʹldd" (Yksi vuosi Aleksin ja Sallin kanssa).


title: Matleena Fofonoff

text: Vuonna 2009 Matleena Fofonoff valittiin vuoden koltaksi siitä syystä, että hän on "kolttanaisen taidon ja tiedon kiteytymä"


title: M/S Mermaid II

text: M/S Mermaid II () oli ro-ro-matkustajarahtialus, joka liikennöi Itämerellä. Alus oli rakennettu vuonna 1972 Wärtsilän Turun telakalla Suomessa.


title: M/S Mermaid II

text: Alus laskettiin vesille 27. huhtikuuta 1972, jolloin se tunnettiin nimellä "Hans Gutzeit". Alus liikennöi koko käyttöhistoriansa ajan Itämerellä useiden eri kaupunkien välillä. Se kävi historiansa aikana muutamia kertoja karilla, ja kesäkuussa 1997 se törmäsi autolautta "M/S Mergusin" kanssa. Nimen "Mermaid II" alus sai joulukuussa 2001, jolloin se siirtyi Panaman lipun alle. Alus oli 2000-luvulla myös Latvian lipun alla. Alus myytiin joulukuussa 2009 turkkilaiselle romuttamolle.


title: M/S Mermaid II

text: "Mermaid II" oli ro-ro-alus ("roll on roll off"), eli sen lastaus tapahtui perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä. "Mermaid II:n" sisaraluksia ovat M/S "Claudia M" ja M/S "Fellow".


title: M/S Mermaid II

text: "Mermaid II:n" pituus oli 137,34 metriä, leveys 24,64 metriä ja syväys 6,16 metriä. Laivan koko tilavuus (bruttovetoisuus, GT) oli 13 730 ja matkustus- ja lastitilojen tilavuus (nettovetoisuus, NT) 4 119. Aluksen kuollut paino eli kantavuus oli 5 300 tonnia. Aluksen lastikapasiteetti oli 1 094 kaistametriä. Laivan huippunopeus oli 19,2 solmua.


title: M/S Mermaid II

text: Laivan pääkoneina oli kaksi Wärtsilä-Pielstick 14PC2-5V-400 -dieselmoottoria, jotka yhdessä kehittivät 10 300 kilowatin tehon.


title: M/S Mermaid II

text: Alus laskettiin vesille 27. huhtikuuta. Aura Lindblom kastoi sen "Hans Gutzeitiksi". Se luovutettiin Meriviennille, joka rekisteröi aluksen Suomen lipun alle. Kotipaikaksi tuli Kotka. Luovutuksen jälkeen alus aloitti Finnlinesin liikenteessä reitillä Helsinki/Kotka–Lyypekki–Kööpenhamina. Alus aikarahdattiin 1. tammikuuta 1976 Finncarriersin liikenteeseen.


title: M/S Mermaid II

text: Finska Ångfartygs Ab osti aluksen 1. lokakuuta 1982. Kotipaikaksi muutetettiin Helsinki ja nimeksi "Capella". Thomesto Oy osti aluksen 11. joulukuuta 1984. ruotsalainen And. Smith Rederi Ab osti aluksen 18. joulukuuta 1985. Alus sai 30. joulukuuta 1986 nimen "Capella av Stockholm" ja se aloitti liikennöinnin reitillä Helsinki–Århus–Lyypekki. Partrederi Ab Finnlines osti aluksen 18. syyskuuta 1988 ja antoi sille nimen "Finnmaid". Laiva aikarahdattiin 13. marraskuuta 1988 Town Ferry Rederi AB:n Halmstadin ja Århusin väliseen liikenteeseen. Tammikuussa 1989 "Finnmaid" aikarahdattiin Finnlinkin Hargshamnin ja Uudenkaupungin väliseen liikenteeseen. Alus ajoi karille 4. maaliskuuta 1989 Uudenkaupungin edustalla. Sää oli onnettomuushetkellä sumuinen. "Finnmaid" pääsi karilta irti omin konein ja meni sen jälkeen Oskarshamn Varvin telakalle korjattavaksi. Alus oli HDW:n telakalla Kielissä Saksassa 4. syyskuuta ja 2. lokakuuta 1989 välisen ajan. Telakalla muun muassa aluksen peräporttiin tehtiin muutoksia.


title: M/S Mermaid II

text: Alus siirtyi 19. tammikuuta 1990 Artos Förvaltnings Ab:n haltuun. Laiva rekisteröitiin 8. helmikuuta 1990 Finnmaid Ab:n omistukseen. "Finnmaid" kävi jälleen 6. helmikuuta 1991 karilla Ahvenanmerellä. Alus pääsi karilta omin konein irti. Suomalainen Partrederi för FINNMAID (Rautaruukki, Neste, Palkkiyhtymä, FG-Shipping ja Nybrok) osti aluksen 30. elokuuta 1993. Helmikuussa 1996 "Finnmaid" ajoi myrskyssä, kun kaksi rekkaa kaatui aluksella. Kaatumiset aiheuttivat noin kymmenen auton vahingoittumisen. Huhtikuusta 1997 elokuuhun 1998 alus liikennöi Naantalin sataman ja Kapellskärin sataman välillä.


title: M/S Mermaid II

text: Yöllä 16. kesäkuuta 1997 "Finnmaid" oli Saaristomerellä, Houtskarissa matkalla Naantalin syväväylää pitkin länteen. Samoihin aikoihin maantielautta "M/S Mergus" oli tulossa Houtskarista syväväylää kohti. "Mergus" oli lisäksi valmistautumassa kääntymään kohti itää. Kello 1.09 Smörgrundin läheisyydessä "Mergus" törmäsi "Finnmaidin" keulaan oikealta puolelta sankassa sumussa. "Mergus" oli aloittanut väistöliikkeen oikealle. Sekä "Mergus" että "Finnmaid" säästyivät törmäyksestä pienin vaurioin. Myös ihmishenkien menetyksiltä vältyttiin.


title: M/S Mermaid II

text: Onnettomuuspaikan itäpuolella sijaitsee kaksi korkeaa saarta, joista aiheutuu tutkakatveita. Matalaa, saarten takana "Finnmaidia" lähestynyttä "Mergusta" oli tutkan avulla vaikeaa huomata "Finnmaidilla" vahdissa olleiden mukaan. "Mergus" näkyi ilmeisesti tutkalla vain ajoittain. Myös "Merguksen" tutkassa "Finnmaid" havaittiin vain ajoittain. Vahtivuorossa molemmilla aluksilla olleet havaitsivat toisen aluksen liian myöhään, ettei yhteentörmäystä voinut enää estää.


title: M/S Mermaid II

text: "Finnmaid" myytiin 30. kesäkuuta 1997 Finnlinesille. Syyskuusta 1998 vuoteen 2000 saakka alus liikennöi reitillä Turku–Travemünde–Hanko–Lyypekki. Vuonna 1999 ahvenanmaalainen Rederi Ab Gustav Eriksson osti aluksen, ja seuraavana vuonna se jäi käyttämättömänä Maarianhaminaan. VV-Line osti heinäkuussa 2001 aluksen ja rekisteröi sen Latvian lipun alle nimellä "Mermaid". Kotipaikaksi tuli Ventspils. Tämän jälkeen alus aloitti liikennöinnin Ventspilsin ja Västervikin välillä. Vielä heinäkuun aikana alus meni Tallinnaan telakalle, jossa Mermaidiin rakennettiin lisää hyttejä. Joulukuussa 2001 alus rekisteröitiin Panaman lipun alle nimellä "Mermaid II". Alus siirtyi 17. elokuuta 2002 Västervikin ja Paldiskin väliseen liikenteeseen. Alus ajoi karille Västervikin lähettyvillä 23. lokakuuta 2002. Irti karilta alus saatiin seuraavana päivänä, ja se lähti Turkuun korjaustelakalle. "Mermaid II" palasi 27. marraskuuta telakalta takaisin Västervikin ja Paldiskin välille. Vuonna 2002 alus siirtyi vielä Blackspan Corporationin omistukseen. Tammikuussa 2003 alus aikarahdattiin DFDS Tor Linen liikenteeseen reitille Riika–Kiel. Alus siirtyi Riian ja Travemünden välille 14. maaliskuuta 2003.


title: M/S Mermaid II

text: Vuonna 2004 alus siirtyi HLVB Shipping SIAn omistukseen ja Latvian lipun alle. "Mermaid II" siirtyi 17. toukokuuta reitille Klaipėda–Karlshamn. Tammikuusta 2005 lokakuuhun 2008 alus liikennöi reiteillä Ventspils–Lyypekki / Lyypekki–Riika. Joulukuussa 2009 "Mermaid II" myytiin turkkilaiselle romuttajalle.


title: John C. Brown

text: John Calvin Brown (6. tammikuuta 1827 – 17. elokuuta 1889) oli etelävaltioiden kenraali Yhdysvaltain sisällissodassa ja Tennesseen kuvernööri 1871–1875 ensimmäisenä demokraattina, joka valittiin asemaan sodan jälkeen.


title: John C. Brown

text: Brown syntyi Giles Countyssä Tennesseessä. Hänen pikkuveljensä oli kuvernööri Neill S. Brown. Hän valmistui Jackson Collegesta Columbiasta Tennesseestä vuonna 1846. Hän opiskeli lakia veljensä kanssa ja avasi oman asianajotoimiston 1848. Hän teki menestyksekkään uran lakimiehenä ennen sisällissotaa. Vuonna 1860 hän palveli presidentin valitsijamiejenä Whig-puolueelle ja kannatti tennesseeläistä John Belliä.


title: John C. Brown

text: Brown vastusti henkilökohtaisesti eroamista unionista, mutta seurasi osavaltionsa kantaa ja taisteli etelävaltioiden puolella. Hän liittyi armeijaan aikaisin vuonna 1861 sotamiehenä konfederaation jalkaväkeen, mutta päätyi pian everstiksi 3. Tennesseen jalkaväkeen saman vuoden toukokuussa. Hänet sijoitettiin pian prikaatin komentoon, joka käsitti kolme tennesseeläisrykmenttiä.


title: John C. Brown

text: Fort Donelsonin antautumisen jälkeen Brown joutui sotavangiksi kuudeksi kuukaudeksi ennen kuin hänet vaihdettiin elokuussa 1862. Pian sen jälkeen konfederaation sotahallinto ylensi hänet prikaatinkenraaliksi ja antoi hänen komentoonsa uuden ja isomman prikaatin, johon oli yhdistetty joukkoja Floridasta ja Mississippistä. Brown oli osa Braxton Braggin armeijaa, jonka mukana hän taisteli Kentuckyssä ja Tennesseessä 1862–1863. Brown haavoittui Perryvillen ja Chickamaugan taisteluissa johtaessaan prikaatiaan. Hänen miehensä olivat osa puolustuslinjaa Missionary Ridgessä.


title: John C. Brown

text: Vuonna 1864 Brown taisteli Atlantan kampanjassa, ja komensi useita kertoja väliaikaisesti divisioonaa. Elokuussa hänet ylennettiin kenraalimajuriksi ja hän sai muodollisesti komentoonsa divisioonan Cheathamin armeijakunnasta. Hän haavoittui uudestaan Franklinissa, missä kuusi hänen kenraalitoveriaan kaatui. Hän oli taistelukyvytön useita kuukausia eikä liittynyt armeijaan ennen kuin Carolinojen kampanjassa huhtikuussa 1865. Hän antautui Joseph E. Johnstonin joukkojen kanssa Bennett Placessa ja armahdettiin kuukautta myöhemmin.


title: John C. Brown

text: Sodan jälkeen Brown palasi Pulaskiin Tennesseehen ja työskenteli lakimiehenä. Hän työskenteli osavaltionsa perustuslaillisessa edustajainhuoneessa ja kuvernöörinä 1870. Hänet valittiin uudestaan virkaan 1872. Hän tavoitteli myös paikkaa senaatissa, mutta kärsi tappion entiselle presidentti Andrew Johnsonille. Hän myös vaikutti osavaltionsa koululainsäädännön syntyyn.


title: John C. Brown

text: Brown kuoli vuonna 1889 Red Boiling Springsissä. Hänet on haudattu Maplewoodin hautausmaahan Pulaskiin toisen vaimonsa Bettien viereen.


title: Samuraimiekka (elokuva)

text: Samuraimiekka on japanilainen elokuva vuodelta 1960. Akira Kurosawan ohjaama elokuva on jatkoa elokuvalle Yojimbo – onnensoturi ja kertoo samasta roninista, isännättömästä samuraista. Nyt hän avustaa kahta herkkää ylhäisönaista ja yhdeksää amatööritaistelijaa. Elokuvassa on toimintaa ja huumoria, ja se on vähemmän synkkä kuin edeltäjänsä.


title: Samuraimiekka (elokuva)

text: Elokuvaa on tyyliltään verrattu lännenelokuviin.


title: Samuraimiekka (elokuva)

text: "The New York Timesin" kriitikot valitsivat "Samuraimiekan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Per Ekholm

text: Per Ole Ekholm (12. toukokuuta 1893 Vaasa – 8. elokuuta 1973) oli suomalainen jääkärieversti ja toimitusjohtaja. Hänen vanhempansa olivat hovioikeuden asessori Gideon Edvard Ekholm ja Ebba Fredrika Aminoff. Hänet vihittiin avioliittoon vuonna 1919 Anna Maria Wahlsin kanssa.


title: Per Ekholm

text: Per Ole Ekholm kirjoitti ylioppilaaksi Helsingin ruotsalaisesta normaalilyseosta vuonna 1911 ja kuului Uusmaalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1911–1914. Suojeluskuntain komentajakurssin hän suoritti vuosina 1925–1926. Suojeluskuntain piiripäälliköiden täydennyskursseille hän osallistui vuonna 1937.


title: Per Ekholm

text: Ekholm liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 4. huhtikuuta 1915 ja hänet sijoitettiin joukon 1. komppaniaan. Myöhemmin 6. marraskuuta 1915 hänet sijoitettiin Kuninkaallisen, Preussin Jääkäripataljoona 27:n 3. komppaniaan ja 21. joulukuuta 1915 alkaen 4. komppaniaan. Ekholm otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Schmardenissa sekä Aa-joella. Rintamapalveluksensa jälkeen hän suoritti Libaussa vuonna 1917 sotakoulun A-kurssin.


title: Per Ekholm

text: Hän saapui Suomeen (Vaasaan) jääkäreiden pääjoukon mukana majuriksi ylennettynä 25. helmikuuta 1918. Hänet komennettiin Suomen sisällissotaan. komppanianpäälliköksi 5. jääkäripataljoonan 2. komppaniaan. Hänet komennettiin 30. maaliskuuta 1918 alkaen mentajaksi 3. Täydennyspataljoonaan, josta edelleen komentajaksi 10. huhtikuuta 6. jääkärirykmentin 17. jääkäripataljoonaan. Hän otti pataljoonansa mukana osaa Viipurin valloitukseen tähtääviin sotatoimiin.


title: Per Ekholm

text: Suomen sisällissodan jälkeen hän palveli komentajana 6. jääkärirykmentistä muodostetussa Jääkäripataljoona n:o 6:ssa , minkä nimi pian muuttui Jääkäripataljoona n:o 3:ksi. Vielä samana vuonna 7. elokuuta 1918 hänet komennettiin päälliköksi Vuoristoprikaatin polkupyöräosastoon, mutta jo marraskuun 7. päivänä 1918 hänet siirrettiin komppanianpäälliköksi Itä-Suomen jalkaväkirykmentti n:o 5:een, josta myöhemmin muodostettiin Pohjois-Savon rykmentti. Hän erosi Suomen armeijasta ja liittyi suojeluskuntajärjestöön 31. heinäkuuta 1919. Suojeluskunnassa hän otti vastaan Mikkelin suojeluskuntapiirin päällikön tehtävät. Suojeluskuntain yliesikuntaan hänet komennettiin 1. huhtikuuta 1920 päälliköksi ensin sotilaalliselle osastolle ja myöhemmin liikekannallepano-osastolle, jossa hän toimi kyseisen osaston päällikkönä. Kyseisessä tehtävässä hän osallistui vuoden 1924 alussa niin sanottuun "upseerikapinaan", jonka tarkoituksena oli painostaa Lauri Ingmania ottamaan hallitukseensa puolustusministeriksi Lauri Malmberg tiukkoine ehtoineen, johon vaatimukseen Ingman sitten myöntyikin presidentti Ståhlbergin periaatteellisesta vastustuksesta huolimatta. Kymenlaakson suojeluskuntapiirin päälliköksi hänet nimitettiin 1. tammikuuta 1927. Suojeluskuntain yliesikunnan sotilaallisen osaston päällikön tehtäviä hän hoiti muutamaan otteeseen vuonna 1934. Helsingin suojeluskuntapiirin päällikön tehtäviin hänet määrättiin 16. marraskuuta 1924.


title: Per Ekholm

text: Talvisodan sytyttyä hänet komennettiin Kenttätäydennysprikaatin komentajaksi ja myöhemmin hän sai komennuksen ryhmä Talvelaan ja sai komentaakseen Osasto A:ta, jonka mukana osallistui taisteluihin Ilomantsissa. Välirauhan aikana hän toimi Helsingin suojeluskuntapiirin päällikkönä. Jatkosodan sytyttyä hän sai komentoonsa JR 47:n ja myöhemmin vuonna 1941 hän sai komentoonsa 12. divisioonan, jonka komentajana osallistui taisteluihin Karjalankannaksella, jossa haavoittui Ylikuunassa 7. elokuuta 1941. Haavoista toivuttuaan hän palveli lopun ajan jatkosodasta Helsingin sotilasläänin ja sotilaspiirin komentajana.


title: Per Ekholm

text: Per Ole Ekholm erosi vakinaisesta palveluksesta vuonna 1945 ottaakseen toimitusjohtajan tehtävät vastaan Saweco Oy:ssä, jossa tehtävässä oli aina vuoteen 1954 asti, jolloin siirtyi perustamansa yrityksen Tmi P. O. Ekholmin toimitusjohtajaksi. Urlus-säätiön isännöitsijänä hän toimi vuosina 1945–1973.


title: Per Ekholm

text: Tanskan Kongens Livjaegerkorpsin over jaeger honoris causa vuonna 1923. Kouvolan kauppalanvaltuuston jäsenenä hän toimi vuosina 1932–1935, Suojeluskuntain päällystökoulun ja piiripäälliköiden keskinäisen kunnialautakunnan jäsenenä hän toimi vuosina 1935–1937, SAL:n johtokunnan puheenjohtajana hän toimi vuosina 1938–1953 sekä varapuheenjohtajana vuosina 1957–1973. Kansainvälisen ampumaunionin varapresidenttinä hän toimi vuosina 1952–1960. Maanpuolustuksen kannatussäätiön asiamiehenä hän toimi vuosina 1953–1973. Hän perusti Suomalais-japanilaisen yhdistys ry:n ja toimi sen johtokunnan jäsenenä ja kunniajäsenenä. vuosina 1935–1967, yhdistyksen puheenjohtajana hän toimi vuodet 1956–1958.


title: Metal Heaven

text: Metal Heaven on saksalainen metallimusiikin julkaisemiseen erikoistunut levy-yhtiö. Se perustettiin vuonna 2004 AOR Heavenin tytäryhtiöksi.


title: Agathodaimon (yhtye)

text: Agathodaimon on saksalainen vuosina 1995–2014 toiminut goottimetalliyhtye.


title: Tosi viilee haamujengi

text: Tosi viilee haamujengi ("Extreme Ghostbusters") on yhdysvaltalainen piirrossarja, joka perustuu Haamujengi-elokuvasarjaan. Se on itsenäistä jatkoa kuusi vuotta aiemmin lopetetulle The Real Ghostbusters -piirrossarjalle ja kertoo uudesta, nuoremmasta haamujengistä, jota johtaa elokuvista ja sarjasta tuttu Egon Spengler. Se on edeltäjäänsä verrattuna totisempi ja synkempi, tavoitellen enemmän varttuneempia katsojia. Tosi viileestä haamujengistä tuotettiin yhteensä 40 jaksoa, jotka esitettiin alun perin Yhdysvalloissa vuonna 1997. Sarjan tunnusmusiikin lauloi Jim Cummings.


title: Tosi viilee haamujengi

text: Suomessa sarjaa esitettiin ensi kerran Nelosella vuosina 1998–1999 ja uusintana vuonna 2008 suomenkielisellä tekstityksellä. Suomenkielisestä dubbauksesta vastasi Film & Cartoon Finland. Sarjaa ehdittiin vuonna 2008 esittää vain kuusi jaksoa, mutta huhtikuussa 2009 sitä alettiin näyttää jälleen Nelosella.


title: Tosi viilee haamujengi

text: Tarina sijoittuu vuosia myöhemmin The Real Ghostbusters -sarjasta, jolloin kaikki yliluonnolliset ilmiöt ovat vähentyneet tyystin ja laittaneet haamujengin pois liiketoiminnasta. Jokainen jäsen on lähtenyt omille teilleen paitsi tohtori Egon Spengler, joka asuu edelleen paloasemalla ja opettaa oppilaita paikallisessa yliopistossa paranormaaleista ilmiöistä. Kun haamuja alkaa ilmestyä uudelleen, Egon joutuu nopeasti värväämään neljä oppilastaan uudeksi Haamujengiksi. Uudessä ryhmässä ovat Egonin lisäksi Kylie Griffin; nero tyttö ja asiantuntija salaisuuksien ratkomisessa, Eduardo Rivera; kyyninen latinovetelys, Garrett Miller; pyörätuolilla liikkuva nuori atleetti ja Roland Jackson; mekaanikkonero. Mukaan pääsee myös pitkään mukana ollut Slimer, joka palaa takaisin viihdyttämään ja pilailemaan ryhmän jäsenien kustannuksella.


title: Ladislav Rygl (nuorempi)

text: Ladislav Rygl (s. 15. toukokuuta 1976 Vrchlabí) on tšekkiläinen yhdistetyn hiihtäjä ja valmentaja. Maailmancup-tasolla hän kilpaili vuosina 1996–2006. Hän voitti maailmancupissa kolme kilpailua ja sijoittui palkintokorokkeelle 13 kertaa. Kokonaiskilpailussa hän sijoittui kolmanneksi kausilla 1998–1999 ja 1999–2000. Kaudella 2000–2001 hän sijoittui kuudenneksi. Rygl oli yhdistetyssä parempi hiihtäjä kuin mäkihyppääjä ja hän oli kuusi kertaa hiihto-osuuden nopein yhdistetyn maailmancupissa.


title: Ladislav Rygl (nuorempi)

text: Rygl osallistui Salt Lake Cityn ja Torinon olympialaisiin. MM-kisoihin hän osallistui vuosina 1997, 1999, 2001, 2003 ja 2005. Hänen parhaat henkilökohtaiset sijoituksensa olympialaisissa olivat 17. sija sprinttikilpailussa Torinossa 2006 ja MM-kisoissa kuudes sija Lahden 2001 normaalikilpailussa.


title: Ladislav Rygl (nuorempi)

text: Ladislav Ryglin isä Ladislav Rygl oli myös yhdistetyn kilpailija ja maailmanmestari vuoden 1970 MM-kisoista.


title: Ladislav Rygl (nuorempi)

text: Rygl valittiin vuonna 2014 Tšekin yhdistetyn maajoukkueen päävalmentajaksi.


title: Senni Eskelinen

text: Senni Anna Maaria Eskelinen (s. 18. lokakuuta 1986) on suomalainen sähkökanneltaja. Eskelinen on käynyt Kuopion musiikkilukion ja opiskellut sen jälkeen Sibelius-Akatemiassa kansanmusiikkiosastolla.


title: Senni Eskelinen

text: Yksi Eskelisen yhtyeistä on rockia, jazzia ja kansanmusiikkia yhdistelevä Stringpurée Band, jonka ensialbumi "Senni Eskelinen & Stringpurée Band" julkaistiin huhtikuussa 2008. Eskelinen soittaa kanteletta myös Nightwishin "Dark Passion Play" -albumilla. Eskelinen soittaa myös kokoonpanossa Selma.


title: Senni Eskelinen

text: Eskelinen on konsertoinut muun muassa Pori Jazzeilla ja Kaustinen Folk Music Festivaleilla sekä tehnyt kiertueen Japanissa Minna Padilla & The Helsinki Koto Ensemblen mukana. Hän on voittanut useita kanteleensoiton Suomen-mestaruuksia soolona ja eri kokoonpanoissa.


title: Majiang (ennustaminen)

text: Majiang (麻將) on kiinalainen peli, joka on valjastettu ennustamisen välineeksi, kuten monet muutkin onneen ja arpomiseen perustuvat pelit.


title: Majiang (ennustaminen)

text: Peliä pelataan "tiilillä". Peli sisältää 34 erilaista vakiotiiltä sekä tavallisesti kahdeksan, mutta joskus useampiakin lisätiiliä eli "kukkatiiliä" neljän tai joskus kahden sarjoina. Jokaista varsinaista tiiltä on pelissä neljä kappaletta. Kukkatiiliä on aina yksi kutakin erilaista.


title: Majiang (ennustaminen)

text: Joissakin ennustamisrituaaleissa tarvitaan myös kahta noppaparia tai vaihtoehtoisesti pelin mukana tulevia laskutikkuja.


title: Majiang (ennustaminen)

text: Kiinan vuosituhantinen kulttuuri on symboliikan läpitunkema. Niinpä jokainen majiang-pelin peliväline ja pelin vaihe on jonkin kiinalaisen konseptin symboli. Sekä muinaista symboliikkaa että uudempaa kungfutselaista filosofiaa on sisällytetty majiangin pelivälineisiin. Numerologia liittää laskutikut aurinkokalenteriin ja baguaan.


title: Majiang (ennustaminen)

text: Varsinaiset pelitiilet käsittävät kolme maata: "kolikot" (ympyrät, pallot, renkaat - 筒 tóng), "nyörit" (索 suǒ) ja "10 000" (萬 wān). "Kolikko" esittää kiinalaista kolikkoa, "nyöri" on nyöriin pujotettu sadan kolikon erä ja 10 000 on sata sadan kolikon nyöriä. Vaikka kolikon rahallinen arvo on pienempi kuin nyörin, ajan saatossa siitä tuli arvokkaampana pidetty maa ennustamisessa. Kolikon pyöreä muoto liittää sen taivaaseen, jonka symboli on ympyrä tai pallo.


title: Majiang (ennustaminen)

text: Arvokkaimpina tiilinä pidetään ns. arvotiiliä eli "ilmansuuntia" ja "aikatiiliä" fa, zhong ja bai, jotka lännessä tunnetaan vihreänä, punaisena ja valkoisena lohikäärmeenä, mutta joiden oikeat käännökset ovat alku, keskusta ja valkoinen (tyhjä). Zhong on majiangin vanhoissa versioissa ollut ilmansuuntatiili edustaen kiinalaisten viidettä ilmansuuntaa eli keskustaa. Sen voi katsoa liittävän ajan ja tilan (ilmansuunnat) toisiinsa maailmankaikkeuden (maapallon) keskiakselina, maailmanpuuna pohjois-euraasialaisen šamanistisen maailmankäsityksen mukaan.


title: Majiang (ennustaminen)

text: Kukkatiiliä, joihin kuuluvat kukat, vuodenajat, ammatit, kahdeksan kuolemattoman symbolit, sivistyneistön symbolit jne., voidaan pitää ennustamisessa satunnaisvaikutuksina.


title: Majiang (ennustaminen)

text: Jokaisella pelitiilellä on symbolinen nimi ja siihen pohjautuva merkitys, jota käytetään ennustamisessa.


title: Majiang (ennustaminen)

text: Täydellisessä menetelmässä osallistujia voi olla jopa neljä. Tiilet sekoitetaan, niistä rakennetaan muuri kuten peliä valmistellessa (kts. Majiang). Sen jälkeen muuri rikotaan eri sivuilta. Tapoja on erilaisia. Rikkominen voidaan määrätä neljän nopan heittämisellä. Vaihtoehtoisesti voidaan käyttää pelin mukana tulevia laskutikkuja. Kun muuri on rikottu, jokainen osallistuja ottaa siitä määrättyjen sääntöjen mukaan 13 tiiltä.


title: Majiang (ennustaminen)

text: Seuraavaksi kukin osallistuja vuorollaan asettaa tiilensä muurin sisäpuolelle, sekoittaa niitä ja jakaa ne sitten ryhmiin: kolme tiiltä kauimmaiseksi, kolme vasemmalle, kolme oikealle ja kolme lähimmäksi itseään. Keskelle jää yksi tiili. Kolmen ryhmissä tiilet asetetaan riviin.


title: Majiang (ennustaminen)

text: Lyhyessä menetelmässä tiiliä sekoitetaan pöydällä ringissä vastapäivään selkäpuoli ylöspäin. Sitten erotetaan satunnaisesti sekoituksen aikana keskelle 13 tiiltä, jotka sekoitetaan ja ryhmitellään samoin kuin täydellisessä menetelmässä.


title: Majiang (ennustaminen)

text: Tiilten ryhmittely symboloi kiinalaisten viittä ilmansuuntaa. Osallistujaa lähinnä olevat tiilet ovat "itä", oikealla puolella on "etelä", vastapäätä "länsi" ja vasemmalla "pohjoinen". Keskusta on viides ilmansuunta. Ilmansuunnat ovat vastakkaisessa järjestyksessä kuin kompassia katsottaessa, koska tämä vastaa kiinalaisen astronomian tapaa kuvata tähtien liike idästä länteen kun seistään katse kohti etelää: tähdet liikkuvat silloin vasemmalta oikealle järjestyksessä itä-etelä-länsi(-pohjoinen). Sekä peli että ennustus ovat toimintoja, jolloin pyydetään taivaan apua ja tällöin ihminen sijoittuu pöydän ääreen katsomaan "taivasta" ja odottamaan sen anteja, "tähtiä", joita majiangissa edustavat tiilet. Taivaankappaleet nousevat näkyviin idässä, joten itä merkitsee alkua.


title: Majiang (ennustaminen)

text: Ensin käännetään keskustiili ja tulkitaan sen merkitys. Se edustaa tilannetta, josta halutaan tietoa.


title: Majiang (ennustaminen)

text: Seuraavaksi käännetään idän ensimmäinen tiili, joka on vasemmanpuoleisin kolmen ryhmästä. Sen jälkeen luetaan idän muut tiilet. Samoin edetään etelässä, lännessä ja lopuksi pohjoisessa. Viimeisenä palataan keskustiileen ja katsotaan, miten koko tulkinta kulminoituu siihen.


title: Majiang (ennustaminen)

text:
Itä on tilanteen alkuasetelma, nykytilanne, läheisyys, kysyjä itse.
Etelä on menneisyys tai tilannetta suosivat tekijät; pohjoinen on tulevaisuus tai tilannetta haittaavat tekijät.
Länsi on etäisyydessä tapahtuvat asiat, itää vastustavat tai tasapainottavat tekijät, toiset ihmiset.


title: Majiang (ennustaminen)

text: Jos tiilten joukossa on kukkatiiliä, niiden tilalle otetaan uusi tiili ja kukkatiili siirretään sen yläpuolelle. Kukkatiili vaikuttaa tilalleen otetun tiilen luonteeseen.


title: Majiang (ennustaminen)

text: Ennustettaessa voi syntyä kahden tai kolmen tiilen ryhmiä, joilla on erityismerkitys. Yleensä näiden yhdistelmien perustana on tiilissä käytettävät värit. Tiilten kuvat on maalattu yhdellä, kahdella tai kolmella värillä: vihreä, punainen ja sininen (tai musta). Kaksi tiiltä voidaan yhdistää niin, että niissä on yhdessä kaikki kolme väriä, joten ne täydentävät toisiaan. Näitä erikoisyhdistelmiä on 52 eli vuoden kolmentoista kuunkierron viikkojen lukumäärä. Ennustuksessa käytetty asettelu liittää siis ilmansuunnat ajan kulumiseen astronomisten havaintojen pohjalta.


title: Majiang (ennustaminen)

text: Derek Walters: Your Future Revealed by the Mah Jongg


title: Frankie Valli

text: Frankie Valli (oik. Francis Stephen Castelluccio, s. 3. toukokuuta 1934) on yhdysvaltalainen muusikko, joka tunnetaan parhaiten The Four Seasons -yhtyeen solistina.


title: Frankie Valli

text: Valli, sekä muut The Four Seasonsin alkuperäiset jäsenet, Tommy DeVito, Nick Massi, ja Bob Gaudio, hyväksyttiin Rock and Roll Hall of Fameen vuonna 1990, sekä lauluyhtyeiden Hall of Fameen vuonna 1999.


title: Frankie Valli

text: Valli levytti The Four Seasonsin kanssa 29 top-40 hittiä Yhdysvaltojen listoille (yhden salanimellä "Wonder Who?") ja 9 top-40 hittiä sooloartistina. The Four Seasonsin jäsenyyden aikana ykköshittejä olivat "Sherry", "Big Girls Don't Cry", "Walk Like a Man", "Rag Doll" ja "December 1963 (Oh, What A Night)". Sooloartistina Valli nousi listaykköseksi kappaleilla "My Eyes Adored You" ja "Grease". Vallin todennäköisesti tunnetuin soolokappale on "Can't Take My Eyes off You", joka nousi Yhdysvalloissa listakakkoseksi vuonna 1967. "You're Ready Now", vuonna 1966 äänitetty soolokappale, oli yllätyshitti Britanniassa sen noustessa sijalle 11. joulukuussa 1970.


title: Frankie Valli

text: Sooloalbumit:


title: M/S Claudia M

text: M/S Claudia M () on italialaisen Ustica Linesin omistama ro-ro-matkustajarahtialus. Alus on rakennettu vuonna 1969 Oy Wärtsilä Ab:n Helsingin telakalla Suomessa. "Claudia M" on rekisteröity Italian lipun alle.


title: M/S Claudia M

text: Claudia M:n sisaraluksia ovat M/S Mermaid II ja M/S Fellow.


title: M/S Claudia M

text: Pituutta Claudia M:llä on 178,69 metriä, leveyttä 24,6 metriä ja syväys on 5,5 metriä. Laivan koko tilavuus (bruttovetoisuus) on 21 019 ja matkustus- ja lastitilojen tilavuus (nettovetoisuus) 6 305. Aluksen kuollut paino eli kantavuus on 14 800 tonnia. Aluksen lastikapasiteetti on 2 390 kaistametriä. Laivan huippunopeus on 18 solmua.


title: M/S Claudia M

text: Laivan pääkoneina on kaksi Wärtsilä-Pielstick 14PC2-5V-400 dieselmoottoria, jotka yhdessä kehittävät 9 936 kilowatin tehon.


title: M/S Claudia M

text: Claudia M on ro-ro-alus ("roll on roll off"), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.


title: M/S Claudia M

text: 26. maaliskuuta 1969 alus laskettiin vesille ja Alice Wartemann kastoi sen. Nimeksi tuli "Finncarrier". 15. marraskuuta 1969 alus luovutettiin Merivienti Oy:n omistukseen, joka rekisteröi aluksen Suomen lipun alle. Kotisatamaksi tuli Helsinki. Luovutuksen jälkeen alus aloitti Finnlinesin liikenteessä reitillä Helsinki–Lyypekki–Kööpenhamina. 16 kesäkuuta 1975 Finska Ångfartygs Ab (FÅA) ilmoitti ostavansa aluksen. Luovutus tapahtui vuonna 1976, jolloin alus sai nimen "Polaris". Luovutuksen jälkeen alus siirtyi reitille Helsinki–Kotka–Lyypekki–Kööpenhamina. 19. huhtikuuta 1984 Rederi Ab Nordö osti aluksen ja rekisteröi sen Ruotsin lipun alle nimellä "Scandinavia". Kotisatamaksi tuli Malmö. Toukokuussa 1984 alus meni Cityvarvetin telakalle Göteborgiin, jossa alukseen rakennettiin lisää hyttipaikkoja. Telakalta päästyään alus aloitti liikennöinnin reitillä Helsingborg–Malmö–Travemünde. Helmikuussa 1986 Rederi Ab Sea-Link osti aluksen omistajavarustamon ja aluksen siinä samassa. 21. lokakuuta 1986 omistaja vaihtoi nimekseen Rederi Ab Nordö-Link. Joulukuussa 1986 alus meni Wärtsilä Meriteollisuuden telakalle Turkuun, jossa alusta muun muassa pidennettiin. Joulukuussa alus sai myös nimen "Scandinavian Link". Huhtikuussa 1987 alus palasi takaisin liikenteeseen reitille Malmö–Travemünde.


title: M/S Claudia M

text: 9. toukokuuta 1990 Fernwood Inc osti Scandinavian Linkin. 17. toukokuuta alus sai nimen "Stena Searider". 26. heinäkuuta 1991 alus aikarahdattiin Principal Lines Inc:in liikenteeseen nimellä "Searider". 15. tammikuuta 1992 nimeksi tuli jälleen "Stena Searider". Huhtikuussa 1992 alus aikarahdattiin Norse Irish Ferriesin Belfastin ja Liverpoolin väliseen liikenteeseen nimellä "Norse Mersey". Tammikuussa 1995 Stena Line Treasury Ab osti aluksen ja nimesi sen jälleen "Stena Searideriksi". Omistajanvaihdoksen jälkeen alus aloitti liikennöinnin Travemünden ja Göteborgin välillä. 19. huhtikuuta 1997 alus oli viimeistä päivää liikenteessä kyseisellä reitillä. 29. huhtikuuta alankomaalainen Stena Line Ships BV osti aluksen ja rekisteröi sen Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Toukokuussa Stena Searider aloitti liikennöinnin Alankomaiden Hoek van Hollandin ja Britannian Harwichin välillä. Vuonna 1998 Stena Line Scandinavia Ab osti aluksen. 8. lokakuuta 2000 alus siirtyi reitille Hoek van Holland–Killingholme. 27. kesäkuuta 2007 Stena Searider saapui Damen Shipyardin telakalle Rotterdamiin, Alankomaihin.


title: M/S Claudia M

text: 6. marraskuuta 2007 italialainen Ustica Lines osti aluksen ja rekisteröi sen Italian lipun alle nimellä "Claudia M". 4. joulukuuta 2007 alus lähti Rotterdamista kohti Italian Napolia. Myöhemmin joulukuussa Claudia M siirrettiin Cantieri del Mediterraneon telakalle Napoliin, koska Gaetan satama oli alukselle liian pieni. Claudia M:n oli tarkoitus käyttää kyseistä satamaa.


title: Revolution Roulette

text:
Revolution Roulette on Poets of the Fallin kolmas studioalbumi, joka julkaistiin 26. maaliskuuta 2008.
Albumilta on julkaistu kolme singleä: "The Ultimate Fling", "Diamonds for Tears" ja "Revolution Roulette". Albumi myi kultaa jo kahden viikon päästä ilmestymisestään.


title: Revolution Roulette

text: Albumi nousi suoraan Suomen virallisen listan sijalle 1.


title: Toliinit

text: Toliinit (sanasta , "tholós", 'mutainen') ovat heteropolymeerejä, jotka muodostuvat auringon ultraviolettisäteilyn vaikutuksesta yksinkertaisista orgaanisista yhdisteistä kuten metaanista tai etaanista.


title: Toliinit

text: Maapallolla ei nykyään muodostu toliineita, koska ilmakehän hapettava vaikutus estää niiden syntymisen, mutta niitä esiintyy runsaasti aurinkokunnan ulompien kiertolaisten jäisellä pinnalla. Toliinit ovat tavallisesti väriltään punertavanruskeita. Niiden esiintyminen saattaa selittää Titanin kaasukehän tiilenruskean sävyn.


title: Toliinit

text: Kromatografisten ja spektrografisten analyysien perusteella on päätelty, että Titanin ja Tritonin kaasukehän toliinit ovat keskenään erilaisia.


title: Naoto Fukasawa

text: Naoto Fukasawa (s. 1956) on japanilainen teollinen muotoilija.


title: Naoto Fukasawa

text: IDEOn Tim Brownin mukaan Fukasawan lähestymistapa "ei ole älyllinen vaan inhimillinen". Eräs Fukasawan suunnittelema kännykkä perustuu rannalta löytyneen kiven muotoon. Toinen kännykkä sai innoituksensa sulaneesta suklaapatukasta, sillä Fukasawan mielestä olisi luontevaa löytää taskustaan sellainen muoto.


title: Naoto Fukasawa

text: Fukasawan tuotantoa leimaa yksinkertaisuus. Dieter Ramsin mukaan "Fukasawa on yksi niistä harvoista suunnittelijoista, jotka eivät kasvata ympäröivää kaaosta vaan antavat sille virkistävän kontrastin.” Myös Marc Newsonin mukaan Fukasawan tuotanto on "hyvin, hyvin yksinkertaista, ja [...] mitä yksinkertaisemmilta asiat näyttävät, sen vaikeampaa niiden suunnittelemisen on täytynyt olla.” Newsonin kaltainen ammattilainen löytää Fukasawan töistä myös ovelaa huumoria, joka yhdessä esineiden yksinkertaisuuden kanssa saa ne tuntumaan kepeiltä ja melkein vaivattomilta.


title: Naoto Fukasawa

text: Monet Fukasawan esineet perustuvat poikkeuslaatuiseen ihmisten tarkkailuun. Sellainen on esimerkiksi yöpöytälamppu, johon kuuluu lautanen. Lautaselle on tarkoitus laskea avaimet ennen nukkumaanmenoa.


title: Naoto Fukasawa

text: Jasper Morrisonin mukaan Fukasawalla on "luonnostaan kyky keksiä ilmiselviä ideoita odottamattomilla tavoilla ja yhdistää huvi ja vakavuus [...] Naoton työt vain ovat parempia kuin muiden.”


title: Naoto Fukasawa

text: Fukasawa opiskeli Tokion Tama Art Universityssä vuoteen 1980. Koulusta päästyään hän toimi digitaalikellojen suunnittelijana Seikolla. Vuonna 1989 Fukasawa muutti kielitaidottomana San Franciscoon työskennelläkseen IDEOlla – yhtiön johtajan mukaan ikään kuin ryhmän hengellisenä johtajana.


title: Naoto Fukasawa

text: Fukasawa toi toimistoon ammattimaisuutta, kokemusta, älyllistä uteliaisuutta ja itämaista herkkyyttä; hän sai sieltä itselleen kykyä ajatella kaupallisesti, toimia monialaisen joukkueen jäsenenä – sekä syyn arvioida lähestymistapansa uudelleen.


title: Naoto Fukasawa

text: Ennen työtään IDEOlla Fukasawan tavoitteena oli ollut luoda tuotteita, jotka näyttivät paremmilta ja toimivat paremmin kuin aiemmat tuotteet. Amerikkalainen kulttuuri sai hänet pohtimaan perinteisen japanilaisen kulttuurin kauneuskäsitystä. Sen seurauksena hän alkoi ottaa huomioon paitsi tuotteen itsensä, myös sen käyttöympäristön. Fukasawa uskoi ympäristöön sopivien tuotteiden tuntuvan niin asiaankuuluvilta ja toimivilta, että niistä tulisi huomaamatta osa ihmisten elämää.


title: Naoto Fukasawa

text: Fukasawa palasi Japaniin vuonna 1996. Ensin hän pyöritti IDEOn Tokion-toimistoa. Vuodesta 2003 lähtien hänellä oli oma toimisto.


title: Naoto Fukasawa

text: Fukasawan viimeisimpiä hankkeita on suunnitella talo, jonka kaikki sähkölaitteet katoavat seinien sisään.Rawsthorn, Alice. Designing the Inevitable. T the New York Times Style Magazine, kevät 2008.


title: Taivas ja helvetti

text: Taivas ja helvetti on Akira Kurosawan ohjaama elokuva vuodelta 1963. Se perustuu Ed McBainin kirjoittamaan amerikkalaiseen poliisikertomukseen. Taivas tarkoittaa tässä tapauksessa yläluokan maailmaa, helvetti kaupungin satamakortteleita, joissa ihmishenki ei ole palaneen tulitikunkaan arvoinen.


title: Taivas ja helvetti

text: Se on valmistumisaikansa Japania kuvaava pureva satiiri, joka etääntyy ohjaajan aiempien teosten ihanteista. Elokuva osoittaa, miksi Kurosawaa pidetään Japanin merkittävimpänä ohjaajana.


title: Taivas ja helvetti

text: Kingo Gondo saa tietää, että hänen poikansa on kaapattu. Kaappaajat vaativat suurta lunnassummaa. Gondo päättää maksaa, jotta saisi poikansa takaisin, mutta paljastuu, että kaappaajilla on väärä poika, autonkuljettajan poika. Gondo joutuu hankalaan tilanteeseen, ja hän pohtii pitäisikö hänen jättää lunnassumma maksamatta.


title: Marika Tuliniemi

text: Marika Hannele Tuliniemi (s. 19. heinäkuuta 1974 Turku) on suomalainen kuulantyöntäjä. Tuliniemi saavutti ulkoradoilla kaksi Suomen mestaruutta. Hänen ennätystuloksensa 18,09 m on vuodelta 1997, ja hän sijoittuu sillä Suomen kaikkien aikojen tilastossa neljänneksi. Seuratasolla hän edusti Raision Kuulaa.


title: Marika Tuliniemi

text: Tuliniemellä on nimissään myös useita Suomen ikäkausiennätyksiä: ulkoradoilla 15- (14,05; 3 kilon kuulalla 16,50), 17- (16,26; 3 kilon kuulalla 18,10) ja 19-vuotiaiden (17,93) ennätys sekä sisäradoilla 17- (15,85), 19- (17,25) ja 22-vuotiaiden (17,38) ennätys. Hän voitti alle 20-vuotiaiden Euroopan mestaruuden vuonna 1993 tuloksella 17,93.


title: Tudors

text: Tudors () on irlantilais-englantilainen historiallinen fiktiivinen televisiosarja, jonka loi Michael Hirst. Sarja perustuu Englannin hallitsija Henrik VIII:een ja on nimetty Tudor-suvun mukaan.


title: Tudors

text: Suomessa sarjaa esitti Nelonen.


title: Tudors

text: Peace Arch Entertainmen tuotti sarjan Showtimelle yhdessä Reveille Eiren (Irlanti), Working Title Filmsin (Yhdistynyt kuningaskunta) ja CBC:n (Kanada) kanssa. Sarja kuvataan kokonaisuudessaan Irlannissa. Kaksi sarjan ensimmäistä jaksoa debytoivat DirecTV:llä, Time Warnerilla, Netflix:illä, Verizon FiOS:illa, Internet Movie Databasella ja sarjan kotisivuilla ennen sarjan virallista ensiesitystä Showtimella. "Tudors" -sarjan ensi-ilta 1. huhtikuuta 2007 oli Showtimen parhaiten menestynyt kolmeen viimeiseen vuoteen. Huhtikuussa 2007 vahvistettiin, että sarjalle tehdään toinenkin tuotantokausi ja samana kuukautena BBC julkaisi tiedon siitä, että oli ostanut oikeudet sarjan lähettämiseen Yhdistyneen kuningaskunnan televisioverkossa. Yhdistyneessä kuningaskunnassa sarjan esitys alkoi 5. lokakuuta 2007. Kanadassa CBC aloitt sarjan esittämisen 2. lokakuuta 2007.


title: Tudors

text: Sarjan toinen tuotantokausi debytoi Showtimella 30. maaliskuuta 2008 ja BBC:llä 1. elokuuta 2008. Kolmannen tuotantokauden tuottaminen alkoi 16. kesäkuuta 2008 Bray'ssä, Wicklown kreivikunnassa, Irlannissa ja kauden ensi-ilta Showtimella oli 5. huhtikuuta 2009.


title: Tudors

text: Kolmas tuotantokausi debytoi Kanadan CBC:llä 30. syyskuuta 2009 ja seuraavana päivänä ladattavat jaksot julkaistiin Kanadan MoboVibossa.


title: Tudors

text: Showtime vahvisti 13. huhtikuuta 2009, että sarjan neljäs ja samalla viimeinen tuotantokausi sisältää 10 jaksoa jotka esitetään 11. huhtikuuta 2010 alkaen.


title: Tudors

text: Sarjan kansainväliset jakeluoikeudet omistaa" Sony Pictures Television International".


title: Tudors

text: "Tudors" -sarjan ensimmäinen kausi keskittyy Henrik VIII:n hallintakauteen jolloin häneen tehokkuuttaan kuninkaana testaavat kansainväliset konfliktit, poliittiset juonittelut sekä paine miespuolisen perillisen siittämisestä, jonka vuoksi Henrik hylkää vaimonsa Katariina Aragonialaisen Anne Boleynin vuoksi. Henrikillä on myös verkosto salarakkaita, joista Elizabeth Blount synnyttää hänelle pojan, Henrik FitzRoyn.


title: Tudors

text: Toisella kaudella Henrikistä on tullut Englannin kirkon johtaja, Katolisen kirkon kieltäydyttyä tukemasta hänen ja Katariinan eroa. Rooman taistelun aikana Henrik menee salaa naimisiin raskaana olevan Annen kanssa. Annen synnytettyä tyttären ja saadessa keskenmenon Henrikin poikalapsesta Henrikin huomio siirtyy Jane Seymouriin.


title: Tudors

text: Kolmas kausi keskittyy Henrikin avioliittoihin Jane Seymourin ja Anna Kleveläisen kanssa, hänen julmuuteensa Rauhan pyhiinvaelluksen keskeyttämisessä, Thomas Cromwellin tuhoon ja orastavaan suhteeseen "vaarallisen" Katariina Howardin kanssa.


title: Tudors

text:
Neljäs tuotantokausi keskittyy Henrikin "myrskyävään suhteeseen kahden viimeisen vaimonsa, Katariina Howardin ja Katariina Parrin kanssa, sekä hänen ajautumiseensa hulluteen."
Sarjan tapahtumat eroavat oikeasta historiasta. Hahmojen nimet, suhteet, ulkonäöt ja tapahtumien kulku eroavat paikoin. Kuten sarjan luoja Hirst huomautti; "Showtime palkkasi minut kirjoittamaan viihdettä, saippuaoopperaa, ei historiaa ... Ja me halusimme ihmisten katsovan sitä." Hän lisäsi myös, että osa muutoksista tehtiin tuotannon syistä ja osa estämään katsojien hämmenystä.


title: Tudors

text: Sarjassa tapahtumat yhdistyvät toisiinsa antaen kuvan, että asiat tapahtuivat lähempänä toisiaan kuin oikeasti. Aikaan johon suurin osa sarjan tapahtumista sijoittuu, kuningas Henrik VIII oli jo 33-37-vuotias ja vähintään vuosikymmenen vanhempi kuin Anne Boleyn; he eivät menneet naimisiin ennen kuin Henrik oli 40-42-vuotias. "Tudors"-sarjassa molemmat näyttelijät ovat nuorempia (ja nähtävästi iältään lähempinä toisiaan) ja seurustelu kestää noin 10 jakson verran. Historiallisesti Thomas Wolsey kuoli Leicesterissä matkallaan Lontooseen, kun taas sarjassa hänet vangittiin ja hän teki itsemurhan (vaikka fiktiivinen Henrik vaatiikin, että se täytyy salata). Wolsey kuoli 1530-luvulla, kolme vuotta ennen Henrikin sisaren kuolemaa; sarjassa tapahtumat sijoittuvat huomattavasti lähekkäimmin.


title: Tudors

text: Bessie Blountin ollessa yksi Henrik VIII:n kuuluisista rakastajattarista ja synnytti Henrikille aviottoman pojan (Henrik FitzRoy), historiallisesti Bessien poika ei kuollut pienenä lapsena vaan 17-vuotiaana, vuonna 1536. Blount ei myöskään ollut naimisissa ennen FitzRoyn syntymää.


title: Tudors

text: "Tudors" oli ehdolla "Golden Globe" -palkinnon saajaksi parhaasta draamasarjasta vuonna 2007. Jonathan Rhys Meyers oli ehdolla parhaan miesnäyttelijän Golden Globe saajaksi roolistaan Henrik VIII:na.


title: Tudors

text: Sarja oli ehdolla kahdeksan "Irish Film and Television Awards" -palkinnon saajaksi vuonna 2008 ja voitti niistä seitsemän, muun muassa parhaan draamasarjan, parhaan miespääosan(Jonathan Rhys Meyers), parjaan miessivuosan (Nick Dunning) ja parhaan naissivuosan palkinnot. Sarja voitti vuonna 2008 Emmy-palkinnon parhaasta puvustuksesta ja myöhemmin kuusi "Irish Film and Television Awards" -palkintoa vuonna 2009.


title: Avoveden vaikutus lumisateeseen

text: Avoveden päällä syntyy tietyissä oloissa lumisadetta, jota kutsutaan usein englanninkielisellä nimellä lake-effect snow. Ilmiö on samantapainen kuin merisavun synty: kylmää ilmaa virtaa mantereelta lämpimän vesialueen päälle, lämpötilaero saa aikaan konvektiota, ja haihtunut vesi härmistyy lumihiutaleiksi.


title: Avoveden vaikutus lumisateeseen

text: Avovesi aiheuttaa lumisateita voimakkaan jäähtymisen yhteydessä alkutalvesta, kun järvet ja meri ovat vielä suhteellisen lämpimiä, mutta mantereelta virtaa erittäin kylmää ilmaa. Koska sadetta aiheuttava syy ei liiku, lumisade jatkuu samalla alueella kunnes tuuli kääntyy tai vesi jäähtyy. Sade voi jatkua sopivien tuulten vallitessa päiväkausia. Ilmiö tunnetaan parhaiten Pohjois-Amerikan Suurilta järviltä, jossa se voi tuoda metrin lunta järvenrannan kaupunkeihin.


title: Avoveden vaikutus lumisateeseen

text: Kreikka ja Japaninmeri ovat tunnettuja ilmiön esiintymispaikkoja. Grönlanti ja Etelämanner aiheuttavat massiivisia lumipyryjä lähimerille, mutta koska siellä sade putoaa meriveteen eikä vastarannalle, korkeita nietoksia ei synny.


title: Avoveden vaikutus lumisateeseen

text: Avoveden vaikutuksen epävirallinen ennätys on 77 tuumaa (196 cm) vuorokaudessa Montaguessa tammikuussa 1997. Samassa paikassa kertyi vuoden 2002 alussa 127 tuumaa (323 cm) lunta viikon aikana.


title: Rebecca De Mornay

text: Rebecca De Mornay (s. 29. elokuuta 1959) on yhdysvaltalainen näyttelijä. Hän syntyi Santa Rosassa Kaliforniassa. Isäpuolen kuoltua Rebeccan ollessa viiden tyttö muutti äitinsä kanssa Eurooppaan; hän opiskeli Englannissa ja Itävallassa. Hänen saksan kielen taitonsa on yhä sujuva.


title: Rebecca De Mornay

text: De Mornay nousi kansainväliseen maineeseen roolista elokuvassa "Riskibisnes" (1983). Myöhempien elokuvien joukossa ovat "Matka unelmiin" (1985), "Pakojuna" (1985), "Ja Jumala loi naisen" (1987), "Käsi, joka kehtoa keinuttaa" (1992), "The Three Musketeers" (1993), "Getting Out" (1994) ja "Älä luota vieraisiin" (1995). De Mornay esiintyi myös minisarjassa "Stephen Kingin Hohto" (1997).


title: Rebecca De Mornay

text: De Mornay seurusteli aiemmin Leonard Cohenin kanssa, ja hän oli yksi "The Future" -albumin (1992) tuottajista. Hänellä on tyttäret Sophia ja Veronica.


title: Rebecca De Mornay

text: Rebecca näyttelee myös Jessica Jones -nimisessä Netflx alkuperäissarjassa (Dorothy Walkeria).


title: Johann Deisenhofer

text: Johann Deisenhofer (30. syyskuuta 1943, Zusamaltheim) on saksalainen biokemisti. Hän sai Nobelin kemianpalkinnon vuonna 1988 fotosynteettisen keskuksen löytämisestä "Rhodopseudomonas viridis" - bakteerista. Deisenhofer jakoi palkinnon Robert Huberin ja Hartmut Michelin kanssa.


title: Johann Deisenhofer

text: Deisenhofer valmistui tohtoriksi vuonna 1974 Münchenin teknillisestä yliopistosta vuonna 1974 tutkimustyöstä, jonka hän teki Max Planck -instituuttille. Siellä hän toimi vuoteen 1988 asti, jolloin hän siirtyi Howard Hughesin lääketieteelliseen instituuttiin.


title: Johann Deisenhofer

text: Yhdessä Huberin ja Michelin kanssa Deisenhofer selvittivät tietyistä fotosynteesiin pystyvissä bakteereissa olevan proteiinin rakenteen. Tällä bakteerin solukalvoon kiinnittyvällä proteiinilla on tärkeä rooli yksnkertaisissa fotosynteesireaktioissa. Deisenhofer, Huber ja Michel selvittivät yli 10 000 atomia käsittävän proteiinikompleksin röntgenkristallografiatekniikalla. Heidän työnsä oli tärkeä askel bakteerien ja kasvien fotosynteettisten prosessien yhtäläisyyksien tuntemisessa.


title: Otanmäen kaivos

text: Otanmäen kaivos oli Otanmäki Oy:n ja vuoden 1968 fuusioitumisen jälkeen Rautaruukki Oy:n kaivos, joka sijaitsee entisen Vuolijoen kunnan alueella Kajaanissa.


title: Otanmäen kaivos

text: Kaivos oli toiminnassa vuodet 1949–1985. Tuona aikana kaivoksesta louhittiin noin 33,1 miljoonaa tonnia malmia, mikä tekee Otanmäestä Suomen suurimman rautakaivoksen. Kaivos tuotti rauta-vanadiinimalmia. Sivutuotteena syntyi myös ilmeniittiä, joka aiheutti suuria ympäristöongelmia. Ne ratkaistiin osittain aloittamalla ilmeniitin käyttö 1960-luvun alussa titaanidioksidin valmistukseen Vuorikemia Oy:n tehtailla Porissa.


title: Otanmäen kaivos

text: Kaivostoiminnan loputtua kannattamattomana sinne rakennettiin Otanmäen vaunutehdas. Kaivos oli kunnalle merkittävä työllistäjä, ja Otanmäestä muodostui Vuolijoen kunnan keskustaa mittavampi ”sivukylä”. Vuolijoen kunta liitettiin Kajaanin kaupunkiin vuonna 2007.


title: Otanmäen kaivos

text: Vuonna 2012 perustettu Otanmäki Mine Oy suunnittelee kaivosten (Otanmäki ja Vuorokas) avaamista uudelleen raaka-aineiden maailmanmarkkinahintojen nousun turvin. Päätuotteina olisivat vanadiinipentoksidi, ilmeniittirikaste ja rautapelletit. Kaivos tuottaisi vähäisessä määrin myös pyriittiä. Tuotanto aloitettaisiin avolouhoksella ja jatkettaisiin maanalaisena kaivoksena. Lisäksi yhtiö tutkii alueen useita satelliittimalmioita ja alueella tavattavien harvinaisien maametallien (REE) hyödyntämistä tulevaisuudessa. Kaivoksen tuotannon oli alun perin tarkoitus alkaa vuonna 2019, mutta hanke on viivästynyt vuodella parilla.


title: Simpsonit (3. tuotantokausi)

text: Simpsoneiden 3. tuotantokausi käynnistyi Yhdysvalloissa 19. syyskuuta 1991 ja päättyi 7. toukokuuta 1992.


title: Simpsonit (3. tuotantokausi)

text: Joe Mantegna ja Frank Welker tekevät ensimmäisen merkittävän esiintymisensä. Kaudella vierailevat Michael Jackson, Kipp Lennon, Lona Williams, Magic Johnson, Chick Hearn, Jon Lovitz, Jackie Mason, Frank Welker, Aerosmith, Phil Hartman, Joe Mantegna, Sting, Wade Boggs, José Canseco, Roger Clemens, Ken Griffey, Jr., Don Mattingly, Steve Sax, Mike Scioscia, Ozzie Smith, Terry Cashman, Darryl Strawberry, Steve Allen, Beverly D'Angelo, Kelsey Grammer, Spinal Tap, Christopher Guest, Michael McKean, Kimmy Robertson, Danny DeVito ja Joe Frazier.


title: Luis León Sánchez

text: Luis León Sánchez Gil (s. 24. marraskuuta 1983 Mula, Murcia, Espanja) on espanjalainen maantiepyöräilijä. Hän aloitti ammattilaisuransa Liberty Seguros -joukkueessa 2004, edusti Astana Teamia 2006, Caisse d'Epargnea 2007–2010, Rabobank/Blanco -tallia 2011–2013, Caja Rural-Seguros RGA -joukkuetta 2014 ja uudelleen Astana Teamia vuodesta 2015.


title: Luis León Sánchez

text: Sánchez on hyvä sekä aika-ajossa että vuoriosuuksilla. Hän voitti Tour Down Under -etappikilpailun vuonna 2005. Vuoden 2007 Pariisi–Nizzassa hän voitti kuudennen etapin ja sijoittui kokonaiskilpailussa kolmanneksi. Seuraavana vuonna hän voitti saman kilpailun päätösetapin.


title: Luis León Sánchez

text: Vuoden 2008 Ranskan ympäriajossa Sánchez voitti Ranskan keskiylängöllä ajetun seitsemännen etapin irtauduttuaan kärkiryhmästä alamäessä viimeisellä kymmenellä kilometrillä. Vuoden 2009 Pariisi–Nizzassa Sánchez voitti seitsemännen etapin siirtyen samalla kokonaiskilpailun johtoon. Hän säilytti johtoasemansa viimeisellä kahdeksannella etapilla voittaen näin kokonaiskilpailun. Saman vuoden Ranskan ympäriajossa hän voitti Pyreneillä ajetun kahdeksannen etapin oltuaan loppukirissä paras neljän ajajan kärkiryhmästä.


title: Luis León Sánchez

text: Vuonna 2010 Sánchez voitti Clásica de San Sebastián -kilpailun kukistettuaan loppukirissä Aleksandr Vinokurovin ja Carlos Sastren. Ranskan ympäriajossa 2011 hän voitti Saint-Flouriin päättyneen yhdeksännen etapin ennen Thomas Voeckleria. Seuraavan vuoden kilpailussa hän voitti Foixiin päättyneen 14. etapin oltuaan ensin mukana kärkiryhmässä, josta hän lähti irti 11 kilometriä ennen maalia. Hän voitti 2012 myös Clásica de San Sebastián -kilpailun karattuaan kärkiryhmästä noin kymmenen kilometriä ennen maalia.


title: Luis León Sánchez

text: Blanco-talli sulki Sánchezin toimintansa ulkopuolelle helmikuussa 2013 aloittaessaan tutkimukset hänen mahdollisesta yhteydestään Eufemiano Fuentesiin .


title: Luis León Sánchez

text: Sánchezin veli Pedro León on jalkapalloilija. Toinen veli León León, myös pyöräilijä, kuoli liikenneonnettomuudessa vuonna 2005. Etunimen León veljekset ovat perineet isoisältään.


title: Anssi Kankkonen

text: Anssi Antero Kankkonen (s. 11. lokakuuta 1968 Lahti) on suomalainen golfaaja. Hänen isänsä on mäkihypyn olympiavoittaja Veikko Kankkonen.


title: Anssi Kankkonen

text: Anssi Kankkonen on voittanut golfissa yli kymmenen SM-mitalia vuodesta 1986 alkaen. Hän sai vuonna 1992 Mikael Piltzin kanssa ensimmäisenä suomalaisena varsinaisen pelioikeuden golfin Euroopan-kiertueelle. Hän on ainoa suomalainen, joka on voittanut Euroopan haastajakiertueella kolme kilpailua: kerran vuonna 1995 ja kahdesti vuonna 1997. Mäkihypyssä hän voitti joukkuekilpailun Suomen mestaruuden Lahden Hiihtoseuran joukkueessa vuonna 1985.


title: Anssi Kankkonen

text: Kankkonen kouluttaa golfaajia Golf Pirkkalassa.


title: Bruno Bellone

text: Bruno Bellone (s. 14. maaliskuuta 1962 Toulon, Ranska) on ranskalainen entinen jalkapalloilija, joka pelasi hyökkääjänä. Hän pelasi Ranskan joukkueessa 34 ottelua, joissa hän teki kaksi maalia. Näistä maaleista toinen oli vuoden 1984 EM-kisojen finaalissa, kun Ranska voitti Espanjan. Hän edusti Ranskaa myös vuosien 1982 ja 1986 MM-kisoissa. Näissä kisoissa Ranska sijoittui kolmanneksi (1986) ja neljänneksi (1982).


title: Bruno Bellone

text: Seurajoukkueurallaan Bellone pelasi AS Monacossa, AS Cannesissa ja Montpellier HSC:ssä.


title: Flower of Scotland

text: Flower of Scotland ("Flùr na h-Alba" gaelin kielellä) on Skotlannin epävirallinen kansallislaulu, jonka sävelsi Roy Williamson. Laulun esitti kansanlauluyhtye The Corries vuonna 1967. Laulussa viitataan skottien saavuttamaan voittoon Englannista vuonna 1314.


title: Flower of Scotland

text: "Flower of Scotland" on erityisen suosittu Skotlannin rugby- ja jalkapalloharrastajien keskuudessa ja se esitetään Skotlannin maaotteluiden edellä kansallislauluna. Tällöin yleensä lauletaan ensimmäinen ja kolmas säkeistö.


title: Flower of Scotland

text:
O Flower of Scotland,
When will we see,
Your like again,
That fought and died for,
Your wee bit Hill and Glen,
And stood against him,
Proud Edward's Army,
And sent him homeward,
Tae think again.


title: Flower of Scotland

text:
The hills are bare now,
And autum leaves lie thick and still,
O'er land that is lost now,
Which those so dearly held,
And stood against him,
Proud Edward's Army,
And sent him homeward,
Tae think again.


title: Flower of Scotland

text:
Those days are past now,
And in the past
They must remain,
But we can still rise now,
And be the nation again,
That stood against him,
Proud Edward's Army,
And sent him homeward,
Tae think again.


title: Flower of Scotland

text:
O Fhlùir na h-Alba,
cuin a chì sinn
an seòrsa laoich
a sheas gu bàs 'son
am bileag feòir is fraoich,
a sheas an aghaidh
feachd uailleil Iomhair
's a ruaig e dhachaidh
air chaochladh smaoin?


title: Flower of Scotland

text:
Na cnuic tha lomnochd
's tha duilleach Foghair
mar bhrat air làr,
am fearann caillte
dan tug na seòid ud gràdh,
a sheas an aghaidh
feachd uailleil Iomhair
's a ruaig e dhachaigh
air chaochladh smaoin.


title: Flower of Scotland

text:
Tha 'n eachdraidh dùinte
ach air dìochuimhne
chan fheum i bhith,
is faodaidh sinn èirigh
gu bhith nar Rìoghachd a-rìs
a sheas an aghaidh
feachd uailleil Iomhair
's a ruaig e dhachaidh
air chaochladh smaoin.


title: Kerry Washington

text: Kerry Marisa Washington (s. 31. tammikuuta 1977 Bronx, New York) on yhdysvaltalainen näyttelijä. Hänen tunnetuimmat roolinsa lienevät sarjoissa "Boston Legal" ja "Scandal", joista jälkimmäisessä hän näyttelee pääroolia. Washington aloitti televisiouransa vuonna 1994. Elokuvissa hän on esiintynyt vuodesta 2000 alkaen.


title: Larry Jansen

text: Lawrence Joseph ”Larry” Jansen (16. heinäkuuta 1920 – 10. lokakuuta 2009) oli yhdysvaltalainen baseballpelaaja. Hän pelasi Major League -tasolla vuosina 1947–1956.


title: Larry Jansen

text: Oregonissa syntyneen Jansenin ammattilaisjoukkueina olivat San Francisco Giants ja Cincinnati Reds. Hän oli vuonna 1951 yhdessä Sal Maglien kanssa National Leaguen win champion. Hän pelasi kahdessa tähdistöottelussa.


title: Larry Jansen

text: Jansen työskenteli myöhemmin valmentajana. Hänellä on paikka Oregon Sports Hall of Famessa.


title: Joseph Paxton

text: Joseph Paxton (3. elokuuta 1803 – 8. kesäkuuta 1865) oli englantilainen puutarhuri ja arkkitehti, jonka suunnittelutöistä tunnetaan parhaiten Lontooseen maailmannäyttelyä varten rakennettu Kristallipalatsi. Hänet valittiin parlamenttiin 1854.


title: Joseph Paxton

text: Paxton toimi nuorena Horticultural Societyn puutarhurina. Siellä William Cavendish (Devonshiren 6. herttua) tutustui Paxtoniin ja palkkasi tämän kartanonsa Chatsworthin pääpuutarhuriksi. Paxton ja Cavendish kehittivät tiloille kasvihuoneita ja erikoistuivat orkideoiden kasvatukseen, joissa Chatsworthin kokoelmasta tuli maan kuuluisin.


title: Joseph Paxton

text: Vuoden 1851 Lontoon maailmannäyttelyyn tarjotut kasvit oli hylätty varsinaisesta näyttelyhallista. Paxton kuuli ongelmasta ja suunnitteli sinne samantyyppisen kasvihuoneen joita hän oli teettänyt Chatsworthiin. Rakennuksen nimeksi tuli Crystal Palace ja siitä tuli maailmankuulu.


title: Hikone

text: Hikone () on Japanin kaupunki Honshūn saarella Kansain alueella Shigan prefektuurissa. Se sijaitsee prefektuurin itäosassa Biwajärven rannalla Suzukavuorten länsipuolella. Hikonessa on 112 657 asukasta (vuonna 2017) ja sen pinta-ala on 196,87 neliökilometriä.


title: Hikone

text: Edo-kaudella 1600–1800-luvuilla Hikone kehittyi Ii-klaanin hallinnassa linnanaluskaupunkina. Kaupunkioikeudet Japanin nykyisen kuntalaitoksen puitteissa se sai vuonna 1937. Kaupungin merkittävin nähtävyys on alkuperäisessä asussaan säilynyt Hikonen linna, joka on nimitetty yhdeksi Japanin kansallisaarteista. Linnaan liittyvät niin ikään Ii-klaanin 1600-luvulla rakennuttamat Genkyūenin puutarha ja Rakurakuenin palatsi. Hikone on säilyttänyt monia japanilaisen linnanaluskaupungin piirteitä. Kaupunkia palvelevat JR Nishi-Nihonin Biwako-linja (osa Tōkaidō-päälinjaa) sekä Ōmi-rautateiden päälinja ja Taga-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Hikonessa asemaa.


title: Hikone

text: Hikonella on kaksi ystävyyskaupunkia:


title: Luettelo Ultimate Fighting Championship -mestareista

text: Tämä on luettelo Ultimate Fighting Championship -mestareista painoluokittain.


text: Kun UFC perustettiin vuonna 1993, ei painoluokkia ollut. Sittemmin laji kiellettiin useimmissa Yhdysvaltain osavaltioissa, minkä johdosta se ryhtyi yhteistyöhön muiden kamppailulajijärjestöjen kanssa ja loi painoluokkasysteemin. Ensiksi painoluokkia oli kaksi: raskassarja (yli 91 kg) ja kevytsarja. Myöhemmin kevytsarja muutettiin keskisarjaksi ja luotiin uusi välisarja (77 kg) sekä kevytsarja (70 kg). Sittemmin käyttöön on otettu myös alempi raskassarja, höyhensarja ja kääpiösarja. UFC järjestää parhaillaan turnausta, jossa selvitetään uuden kärpässarjan mestaria.


title: The Eye of Judgment

text: The Eye of Judgment on PlayStation 3:lle vuonna 2007 julkaistu vuoropohjainen keräilykorttipeli, joka hyödyntää PlayStation Eye -kameraa.


title: The Eye of Judgment

text: Pelialustana on 3×3-kokoinen ruudukko, ja tavoitteena on saada ensimmäisenä viisi korttia pöytään tai saada toisen kortit loppumaan kesken.


title: The Eye of Judgment

text: Ruudukot on jaoteltu viiteen eri elementtiin: Tuli (Fire), Vesi (Water), Maa (Earth), Metsä (Wood) ja Bioliitti (Biolith). Bioliittia lukuun ottamatta saman elementit kortit saavat omassa ruudussaan kahden energian bonuksen ja vastaelementissään (esimerkiksi Tuli → Vesi) menettävät kaksi. Kenttiä voi myös pyöräyttää ympäri kesken pelin, jolloin tulikentästä saattaa tulla vesikenttä.


title: The Eye of Judgment

text: Kortteja pelataan pöytään käyttämällä manaa, jota myös loitsukortit usein tarvitsevat toimiakseen.


title: The Eye of Judgment

text: Pelin julkaisussa kortteja tuli ensin 110 erilaista, mutta maaliskuun lopussa julkaistiin 100 lisää, ja Set 3 laajennus tuli vuoden 2008 loppupuolella.


title: The Eye of Judgment

text: Suomessa kortteja voi ostaa kahdeksan kortin pusseissa (sisältää viisi Commonia, kaksi Uncommonia ja yhden Raren tai Ultra raren kortin). Joskus Ultra Raren tilalta löytyy harvinainen Phantom-kortti, jossa ei ole hahmon kuvaa tai tietoja ollenkaan.


title: The Eye of Judgment

text: Lisäksi myynnissä on myös valmiita 30 kortin Theme Deckejä, joissa on myös kortteja joita ei normaaleista korttipusseista saa ollenkaan.


title: Rinaldo Nocentini

text: Rinaldo Nocentini (s. 25. syyskuuta 1977 Montevarchi) on italialainen maantiepyöräilijä, joka edustaa UCI Continental -tason Sporting Clube de Portugal/Tavira -tallia. Hän sijoittui toiseksi vuoden 2008 Pariisi–Nizza-ajossa kolme sekuntia Davide Rebellinille hävinnenä. Ranskan ympäriajossa 2009 hän kantoi kokonaiskilpailun johtajan maillot jaune -paitaa ensimmäisenä italialaisena yhdeksään vuoteen.


title: Aivo- ja selkäydinkalvot

text: Aivo- ja selkäydinkalvot () ovat keskushermostoa sekä näköhermoja ympäröivä rakenne. Aivo- ja selkäydinkalvoja on kolme kappaletta. Sisimpänä on pehmytkalvo (), joka myötäilee tarkasti aivojen ja selkäytimen pintojen muotoja. Keskimmäinen aivokalvo on lukinkalvo () ja uloin aivokalvo on kovakalvo (), joka koostuu kahdesta eri lehdestä. Kovakalvo toimii pään alueella myös kallon luukalvona. Selkärangassa on oma luukalvonsa, jonka vuoksi selkärangan ja kovakalvon väliin jää tyhjä tila, jota kutsutaan epiduraalitilaksi.


title: Aivo- ja selkäydinkalvot

text: Lukinkalvo kiinnittyy pehmytkalvoon sidekudospylväillä muodostaen lukinkalvonontelon eli subaraknoidaalitilan. Subaraknoidaalitila on aivo-selkäydinnesteen täyttämä. Kovakalvon ja lukinkalvon väliin jää selkärangassa subduraalitila, joka on ekstrasellulaarinesteen täyttämä ahdas ontelo. Dura materin lehtien välissä on epiduraalitila.


title: Hokkus pokkus taikaluudalla

text: Hokkus pokkus taikaluudalla () on vuonna 1971 ilmestynyt Disneyn elokuvamusikaali. Elokuvan pääosassa on Angela Lansbury. Elokuva on "Maija Poppasen" tapainen osittain näyttelijöiden ja osittain piirroshahmojen tähdittämä elokuva. Elokuvan ohjaaja ja käsikirjoittaja sekä lauluntekijät ovatkin samoja kuin "Maija Poppasessa". Elokuva perustuu Mary Nortonin kirjoittamaan romaaniin "Lentävä sänky", jonka ensimmäinen osa "The Magic Bed Knob; or, How to Become a Witch in Ten Easy Lessons" julkaistiin vuonna 1943, mutta elokuvan juonta on muutettu huomattavasti. Elokuvan erikoistehosteet palkittiin Oscarilla.


title: Hokkus pokkus taikaluudalla

text: Elokuvan laulut ovat Shermanin veljesten käsialaa. Elokuvan suomenkieliseen musiikkialbumiin laulut suomensi Jukka Kuoppamäki, ja hän esittää laulut yhdessä Marion Rungin kanssa.


title: Hokkus pokkus taikaluudalla

text: Elokuva kertoo neiti Pricesta (Angela Lansbury), yksinäisestä vanhastapiiasta, joka joutuu toisen maailmansodan vuoksi ottamaan kolme lontoolaista orpolasta, Charlesin, Carrien ja Paulin, luokseen asumaan. Aluksi neiti Pricen ja lasten yhteiselo on hankalaa, koska etenkin vanhin lapsi Charles kapinoi neiti Pricea vastaan. Lapset eivät kuitenkaan tiedä että neiti Price on jo lähes valmis noita, joka opiskelee kirjekurssin avulla ja jonka taitoja on tarkoitus käyttää sotaponnistelujen hyväksi.


title: Hokkus pokkus taikaluudalla

text:
Tärkeä loitsu jää kumminkin saapumatta lontoolaisesta koulusta, ja niinpä neiti Price matkustaa yhdessä lasten kanssa Lontooseen etsimään koulun johtajaa, huijaria nimeltä Emelius Immediately Browne (David Tomlinson). Yhdessä lasten ja Emiliuksen kanssa neiti Price lähtee etsimään loitsua, jolla esineet saadaan eläväksi. Myöhemmin loitsua käytetään estämään saksalaisten maihinnousu. Englanti on pelastuu, Emilius liittyy kodinturvajoukkoihin, eikä neiti Price ole enää noita, kun saksalaiset räjäyttävät hänen kotinsa.
"Video-oppaassa" vuodelta 1994 elokuvalle annettiin kolme tähteä viidestä, mikä vastaa sanallista arviota ”hyvä”.


title: Ben Balistreri

text: Benjamin Balistreri on yhdysvaltalainen animaattori, joka on ollut yhteensä viisi kertaa Annie-palkinnon ehdokkaana storyboardien ja hahmojen suunnittelun myötä. Balistreri aloitti uransa Disneyllä 1990-luvulla ja on samalla työskennellyt Nickelodeonilla ja hetkellisesti Cartoon Network Studiosilla.


title: Pruitt Taylor Vince

text: Pruitt Taylor Vince (s. 5. heinäkuuta 1960 Baton Rouge, Louisiana, Yhdysvallat) on yhdysvaltalainen näyttelijä. Hän syntyi Baton Rougessa, Louisianassa, ja opiskeli Louisianan osavaltionyliopistossa.


title: Pruitt Taylor Vince

text: Vince sai vierailustaan televisiosarjassa "Harkittu murha" Emmy-palkinnon vuonna 1997. Hän on esiintynyt myös lukuisissa elokuvissa, kuten "Baarikärpänen" (1987), "Ansassa" (2002) ja "Constantine" (2005). Lisäksi hän on esiintynyt televisiosarjoissa "The Walking Dead" (2011), "Mentalist" (2010–2013) ja "S.H.I.E.L.D. Agentit" (2017–2018).


title: Melville Baker

text: Melville Baker (24. huhtikuuta 1901 – 10. huhtikuuta 1958) oli yhdysvaltalainen elokuvakäsikirjoittaja. Hänen töidensä joukossa ovat "Sirkuspoika" (1928), "Romanttinen yö" (1930), "Ikuinen miehekkyys" (1931), "Viettelijä" (1932), "Rakastuneita naisia" (1936) ja "Viimeinen pari ulos" (1943).


title: Melville Baker

text: Baker menehtyi sydänkohtaukseen Nizzassa, Ranskan Rivieralla vain 56 vuoden ikäisenä.


title: Uinnin pitkän radan Euroopan-mestaruuskilpailut 2004

text: Uinnin pitkän radan Euroopan-mestaruuskilpailut järjestettiin vuonna 2004 27. kertaa. Kilpailut pidettiin Espanjan Madridissa 5.–16. toukokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, avovesiuinti, uimahypyt ja taitouinti.


text: Isäntämaa


title: Heikki Kannisto

text: Heikki Albert Kannisto (vuoteen 1906 Henrik Albert Candelin; 19. tammikuuta 1898 Oulu – 19. helmikuuta 1957 Oulu) oli suomalainen poliitikko ja juristi.


title: Heikki Kannisto

text: Kannisto kirjoitti ylioppilaaksi Oulun lyseosta 1917, suoritti oikeustutkinnon 1921 ja sai varatuomarin arvon vuonna 1925. Hän toimi asianajajana ensin Porvoossa vuosina 1922–1924 ja sitten Oulussa 1924–1928. Kannisto toimi myös Oulun kaupunginvoutina 1925–1928. Hänet valittiin Oulun kunnallispormestariksi vuonna 1928. Ensimmäisen kerran Kannisto valittiin eduskuntaan Oulun eteläisen vaalipiirin edustajana vuoden 1936 vaaleissa Kansallisen Edistyspuolueen vaalilistoilta. Oulun vaalipiiristä Kannisto valittiin eduskuntaan vuosina 1945, 1948 ja 1951. Vuosina 1945–1946 Kannisto oli yksi eduskunnan valitsemista sotasyyllisyysoikeuden jäsenistä ja yksi neljästä, jotka oikeudenkäynnin loppuun saakka vaativat kaikkien syytettyjen vapauttamista syytteistä. Kannisto joutui eroamaan eduskunnasta sairautensa vuoksi vuonna 1952 ja hänen tilalleen eduskuntaan nousi Armas Leinonen.


title: Heikki Kannisto

text: Kannisto toimi edistyspuolueen puheenjohtajana vuosina 1949–1951. Helmikuussa 1951 perustettiin Suomen Kansanpuolue, johon myös Kannisto liittyi ja edistyspuolue hajosi ja lakkautettiin jo saman vuoden keväällä. Kannisto toimi oikeusministerinä Kekkosen I hallituksessa 1950–1951 ja sisäasiainministerinä Tuomiojan hallituksessa 1953–1954.


title: Nadine Coyle

text: Nadine Elizabeth Louise Coyle on englantilais-irlantilainen laulaja, lauluntekijä, malli sekä näyttelijä, joka nousi kuuluisuuteen vuonna 2002 popyhtye Girls Aloudin jäsenenä. Yhtye rikkoi 25 miljoonan myydyn äänitteen rajan toukokuussa 2009.


title: Nadine Coyle

text: Coyle julkaisi sooloalbuminsa "Insatiable" marraskuussa 2010 oman levy-yhtiönsä Black Pen Labelsin nimissä tehden yhteistyötä tavarakeskus Tescon kanssa. Levyn ensimmäinen single oli albumin nimikappale. Albumi sijoittui sijalle 20. Irlannin ja sijalle 47. Englannin levylistalla.


title: Nadine Coyle

text: Nadine Coyle syntyi Derryssa, Pohjois-Irlannissa, 15. kesäkuuta 1985. Hänen vanhempansa ovat Lillian ja Niall Coyle, jotka huomasivat tyttärensä laulunlahjat hänen ollessaan vasta kaksivuotias laulaessaan The Drifters -nimisen kappaleen "Saturday Night at the Movies". Coyle ei ollut kiinnostunut opiskelusta, mutta sai kuitenkin hyviä arvosanoja. Hän teki demon, joka sisälsi cover-versiot kappaleista "Fields of Gold", Somewhere Over the Rainbow", "Love Is" sekä aarian "Summertime".


title: Nadine Coyle

text: Opiskellessaan vuonna 2001 Nadine Coyle osallistui Irlannin versioon laulukilpailusta "Popstars", jossa pääsi loppuun saakka lunastaen paikkansa yhtyeessä "Six", johon kuului nimen mukaisesti kuusi voittajajäsentä: kolme miestä ja kolme naista. Tulosten selvittyä paljastui kuitenkin, että Nadine oli valehdellut ikänsä - hän oli vasta 16-vuotias, kun alaikäraja kilpailuun osallistumiselle oli 18 vuotta. Nadine joutui palaamaan koulunpenkille ja hänet korvattiin toisella naislaulajalla.


title: Nadine Coyle

text: Vuonna 2002 alkoi Englannin toisen Popstars-tuotantokauden koelaulut, joissa oli tuomarina myös Irlannin versiosta tuttu Louis Walsh. Walsh houkutteli Nadinen osallistumaan kilpailuun. Lopputuloksena oli jälleen finaali - ja tällä kertaa katsojien äänestämänä - paikka viisihenkisessä tyttöbändissä.


title: Jukka Ohtonen

text: Jukka Ohtonen (s. 27. huhtikuuta 1962) on suomalainen jääpalloilija. Hän päätti uransa keväällä 2011 HT Bandyn pelaajavalmentajana.


title: Jukka Ohtonen

text: Jukka Ohtonen oli voittamassa Suomen poikien vuoden 1979 maailmanmestaruuden. Jääpallon SM-sarjassa hän aloitti kaudella 1980-1981 kotipaikkakuntansa Tornion ToPV:n joukkueessa. Kun ToPV putosi mestaruussarjasta, hän siirtyi Ouluun OLS:n joukkueeseen, ja voitti siellä kolme Suomen mestaruutta seuraavina kausina.


title: Jukka Ohtonen

text: Ruotsin Kalixiin Ohtonen muutti työn vuoksi jatkaen pelaamistaan IFK Kalixin joukkueessa. Kahden Kalix-kauden jälkeen suuntana oli Kungälv, jossa hän pelasi Ruotsin korkeinta sarjaa eli silloista jääpallon Allsvenskania seitsemän kautta. Ohtonen oli IFK Kungälvin ykköspelaaja ja keskikentän pelinjohtaja.


title: Jukka Ohtonen

text: Kungälvin jälkeen hän palasi Kalix Bandyyn, jota hän edusti seuraavat kuusi kautta. Sen jälkeen hän siirtyi syksystä 1999 alkaen Tornion Palloveikkojen riveihin. ToPV-kautta kesti yhdeksän vuotta kevääseen 2008. Tämä ajanjakso oli ToPV-jääpalloilun huippuvuosia, joina seura saavutti kaikkiaan kuusi Suomen mestaruutta ja kolme hopeaa. Jukka Ohtosen rooli tässä menestysjoukkueessa oli aivan ratkaiseva keskikentän pelinrakentajana. Pelaamisen lisäksi hän toimi myös valmennustehtävissä. Siirtyessään kevään 2008 jälkeen HT Bandyn riveihin Ohtonen oli pelannut Suomessa 13 kautta ja tehnyt kaikkiaan 197 maalia.


title: Jukka Ohtonen

text: Kesän 2008 aikana Tornio-Haaparanta - alueella päätettiin panostaa Ruotsin Allsvenskaniin nousseesseen yhteisjoukkueeseen HaaparantaTornio Bandy. Jukka Ohtonen toimi pelaajavalmentajana HT Bandyssä kolme kautta, kunnes keväällä 2011 ilmoitti lopettavansa jääpallouransa.


title: Jukka Ohtonen

text: Suomen jääpallomaajoukkueessa Ohtonen pelasi 139 A-, 5 nuorten ja 5 poikien maaottelua ottelua. Ensimmäisen kerran hän pelasi A-maajoukkueessa kaudella 1980-1981 17-vuotiaana. Ohtonen päätti maajoukkueuransa vuoden 2001 MM-pronssiin. Kaikkiaan hän pelasi vuosina 1983-2001 10 MM-kisat ja niissä 57 MM-ottelua.


title: Jukka Ohtonen

text: Seurajoukkueissa


title: Jukka Ohtonen

text: Maajoukkueessa


title: Jukka Ohtonen

text: Henkilökohtaisesti


title: Jukka Ohtonen

text: Jukka Ohtonen oli myös lahjakas jalkapalloilija. Siirryttyään IFK Kungälviin vuonna 1986 hänelle tarjottiin sopimusta IFK Göteborgin jalkapallojoukkueeseen. Mikäli hän olisi sen hyväksynyt, IFK Kungälvin jääpallosopimus olisi pitänyt purkaa. Jalkapallosta tuli tässä vaiheessa kakkoslaji, ja Ohtonen pelasi 1. divisioonan GAIS:ssa tässä vaiheessa jääpallon ollessa ykköslaji.


title: Yamato-kausi

text: Yamato-kausi () on ajanjakso Japanin historiassa, jolloin Japanin keisarikunta hallitsi nykyisestä Yamaton provinssista, joka tunnetaan nykyisin Naran prefektuurina.


title: Yamato-kausi

text: Perinteisesti Yamato-kauden sanotaan alkaneen vuonna 250 ja päättyneen vuonna 710 (Kofun-kausi n. 250-538, Asuka-kausi 538-710), mutta Yamaton hallinnon todellisesta alkamisvuodesta on kiistelty. Ympäri Japania levittäytyneet poliittiset ryhmittymät olivat haastaneet hallinnon ylivallan jossain vaiheessa Kofun-kautta. On kuitenkin varmaa, että 500-luvulla Yamato-klaaneilla oli paljon vaikutusvaltaa naapuriklaaneihin.


title: Yamato-kausi

text:
Varhaisimman, Yamato-nimellä tunnetun japanilaisen valtion synty on ajoitettu Kofun-kauden alkuun. Tällöin yksi kylävaltioista keskisessä Japanissa, nykyisen Osakan-Kioton alueen lähistöllä sijainnut Yamato vahvisti asemaansa niin, että se sai liitetyksi alaisuuteensa muut pikkuvaltiot. Uuden kauden näkyvimmät ulkoiset tunnusmerkit olivat hautakummut (kofun), joita hallitseva eliitti oli alkanut rakentaa Yamato-tasangoille 200-luvun puolivälin jälkeen. Mahtavimmat olivat massaltaan suurempia kuin Egyptin pyramidit. Muodoltaan ne saattoivat olla pyöreitä, neliskulmaisia tai avaimen reiän mallisia. Hautakumpujen rakentaminen lopetettiin 600-luvulla buddhalaisuuden vaikutuksesta.
Japanin valtion synty on liitetty sotilasaristokratian johtaman uudentyyppisen yhteiskunnan muodostumiseen. On oletettu, että kysymyksessä oli joko Yayoi-kulttuurin uusi kehitysvaihe tai mantereelta tullut ratsastajakansa, joka alisti Yayoi-kauden asukkaat ja yhdisti Japanin. Viimeksi mainitusta teoriasta seuraisi myös se, että keisarillinen suku on todennäköisesti alun perin tullut Koreasta, ehkä Mimanasta, jota on pidetty joko japanilasten eteläisestä Koreasta valtaamana tukikohtana tai sitten Koreasta valtaamana tukialueena.


title: Yamato-kausi

text:
Yamato-valtion alkuperän selvittämistä monimutkaistaa vielä se, että jo ennen kyseisen valtion syntyä Japaniin oli muodostunut löyhä liittovaltio Yamatai, jota johti kuningatar Himiko. Kiinalaisten lähteiden mukaan hän yhdisti 30 valtiota ja lähetti vuonna 239 lähetystön Kiinaan.
Yamato-valtion synnyn taustalla oli mantereen poliittinen sekasorto: Han-dynastia oli sortunut ja Kiina oli ajautunt useita vuosisatoja kestäneeseen hajanaisuuden kauteen.


title: Iain Dale

text: Iain Campbell Dale (s. 15. heinäkuuta 1962) on englantilainen konservatiivinen blogin pitäjä, kirjailija sekä televisiojuontaja lyhytikäisellä brittiläisellä internet-tv-asemalla 18 Doughty Street, jota hän oli perustamassa yhdessä Stephan Shakespearen kanssa. Hän oli ensimmäinen avoimesti homoseksuaalinen konservatiivi, joka nousi parlamenttiehdokkaaksi.


title: Iain Dale

text: Dale kävi koulua Ashdonin alkeiskoulussa, Saffron Waldenin lukiossa ja suoritti tutkinnon saksan kielessä, lingvistiikassa ja englannin kielen opettamisessa vieraana kielenä East Anglian yliopistossa 1985. Ennen yliopisto-opintoja hän vietti välivuoden hoitoapulaisena Länsi-Saksassa Werner Wicker Klinikillä. Myöhemmin hän opetti vuoden englantia Besigheimin lukiossa.


title: Iain Dale

text: Hän toimi konservatiivisen parlamenttiedustajan Patrick Thompson tutkimusapulaisena 1985–1987, yhteiskuntasuhteiden johtajana British Ports Federationissa 1987–1989, taloustoimittajana Lloyd's List 1989–1990 ja sen jälkeen varatoimitusjohtajana The Waterfront Partnershipissa ja toimitusjohtajana The Waterfront Conference Companyssa 1990–1996.


title: Iain Dale

text: Vuonna 1997 hän avasi Politico's Bookstore -nimisen kirjakaupan ja kahvilan, jossa hän myi politiikkaa käsitteleviä kirjoja, muistoesineitä ja lahjaesineitä. Liikkeen oheen syntyi kustannusyhtiö ja verkkosuunnitteluyritys, jotka toimivat Politicon nimellä. Hän perusti Politico's Publishing -kustannusyhtiön 1998 ja myi sen 2003 Methuen Publishingille. Vuonna 2004 Dale ilmoitti kirjakaupan sulkemisesta ja siirsi liiketoimintansa Kentiin postimyyntiyritykseksi. Samana vuonna Westminsterissa avattiin uudestaan kirjakauppa nimellä Westminster Bookshop, jonka omisti Methuen Publishing. 2006 Dale myi Politico's Bookstoren liiketoiminnan Harriman Houselle.


title: Iain Dale

text: Dalen blogi" Iain Dale's Diary" on Britannian luetuimpia poliittisia blogeja. "The Guardian" palkitsi sen vuoden 2005 blogina. Hänellä on toinenkin blogi, West Ham Till I Die, jossa hän kirjoittaa kannattamastaan jalkapalloseurasta West Ham United.


title: Iain Dale

text: Dale on kirjoittanut maaliskuusta 2007 joka toinen viikko ilmestyvää poliittista kolumnia "The Daily Telegraph" -lehdelle, samoin "The Guardianlle", "The Independentlle" ja "New Statesmanlle".


title: Iain Dale

text: Dale on kirjoittanut tai toimittanut kolmattakymmentä kirjaa. Hän toimi myös juontajana 18 Doughty Streetillä ja oli isäntänä ohjelmassa "Vox Politix" ja muutamissa muissa kanavan ohjelmissa sekä toimi kanavajohtajana. Sitä ennen hän juonsi Oneword Radiossa ohjelmaa "Planet Politics" ja esiintyi ajoittain ohjelmassa "Sunday Service" kanavalla BBC Radio Five Live.


title: Iain Dale

text: Toukokuussa 2005 Dale oli konservatiivipuolueen ehdokkaana parlamenttiin mutta hävisi liberaalidemokraattien ehdokkaalle Norman Lambille. Vuonna 2010 hän ei enää ollut ehdolla.


title: Iain Dale

text: Julkaistuja, koottuja ja toimitettuja teoksia:


title: Polyksene

text: Polyksene () oli kreikkalaisessa mytologiassa Priamoksen ja Hekaben kaunis tytär ja Troijan prinsessa. Hän ei esiinny Homeroksen "Iliaassa", joskin hänellä on tärkeä osa jo "Kypria"-runoelmassa.


title: Polyksene

text: Oraakkelin ennustuksen mukaan Troija ei kukistuisi Troija sodassa kreikkalaisten hyökkäyksessä, jos Troilos, Polyksenen veli, saavuttaisi kahdenkymmenen vuoden iän. Näin jo sodan alkuvaiheessa Akhilleus väijytti Troiloksen, kun tämä oli sisarensa kanssa juottamassa hevosia lähteellä.


title: Polyksene

text: Polyksenan kuolemasta on toisistaan eroavia versiota. Perinteisemmän mukaan Akhilleuksen haamu ilmestyi Troijan kukistumisen jälkeen ja vaati Polyksenan uhraamista. Neoptolemos, Akhilleuksen poika, tekikin näin isänsä haudalla. Jossain lähteissä syyksi esitetään merenkäynnin rauhoittuminen, joka tapahtuisi ainoastaan uhrauksen jälkeen. Näissä tapahtumat yhdistetään Ifigeneiaan, joka samoin uhrattiin, jotta kreikkalaisten laivasto pääsi kymmenen vuotta aiemmin purjehtimaan Troijaan.


title: Polyksene

text: Toisen version mukaan Akhilleus rakastui Polykseneen palavasti tämän tavattuaan. Dares Fryygialainen kertoo, että Akhilleus lähetti palvelijansa kysymään Priamokselta mahdollisuutta saada tämä vaimokseen. Muutenkin hän taisteli innottomammin rakkautensa takia. Myöhemmin Hektorin ja Troiloksen saatua surmansa Akhilleuksen kädestä, Hekabe pyysi poikaansa Aleksanderia surmaamaan tämän. Aleksander lähettikin kutsun Akhilleukselle saapua temppeliin, jonne Akhilleus tuli rakkaudesta Polykseneen. Akhilleus sai surmansa väijytyksessä. Myöhemmin, Troijan kukistuttua, Neoptolemos, Akhilleuksen poika, surmasi Polyksenen isänsä haudalla kostoksi tämän osallisuudesta isänsä murhaan. Flavius Philostratus puolestaan kertoo Polyksenen heittäytyneen itse miekkaan Akhilleuksen haudalla rakkaudesta häneen.


title: Idiootti (elokuva)

text: Idiootti on japanilainen elokuva vuodelta 1951. Akira Kurosawan ohjaama elokuva perustuu Fjodor Dostojevskin samannimiseen romaaniin. Pietarin sijaan hän on sijoittanut elokuvan Hokkaidon saarelle Japanin pohjoisosaan.


title: Idiootti (elokuva)

text: Kurosawa itse suunnitteli elokuvasta kaksiosaista, yhteensä 266 minuutin pituista, mutta tuotantoyhtiö leikkasi siitä yksiosaisen 166-minuuttisen elokuvan. Poistettuja osia ei löytynyt myöhemminkään.


title: Liigacup 2008

text: Liigacup pelattiin 12. kertaa keväällä 2008. Mukana olevat kaikki 14 liigajoukkuetta jaettiin kahteen alkulohkoon, jotka pelattiin yksinkertaisena sarjana eli jokainen joukkue pelasi alkulohkovaiheessa kuusi ottelua. Kummastakin alkulohkosta neljä parasta selvisi jatkopeleihin. Lopulta mestaruuden vei Turun Inter.


title: Liigacup 2008

text: Ennakolta kovemmaksi uumoiltu I lohko muodostui varsin tasaiseksi. Honka vei lohkovoiton ja TPS sijoittui tasapistein toiseksi. Huomionarvoista oli myös se, että neljänneksi jätetty HJK oli lohkon ainoa tappioton joukkue. MyPa ja RoPS jäivät kahden pisteen saldoillaan viimeisille sijoille. FC Lahti oli kakkoslohkon selvä ykkönen häviämättä peliäkään. Mukaan mahtuivat murskavoitot VPS:sta ja KooTeePeesta. Toiseksi sijoittunut Inter oli ainoa, joka aiheutti Lahdelle pistemenetyksen päätöspelin maalittomalla tasapelillä Lahden Kisapuiston lumisateisella tekonurmella. Kuten I lohkossakin, myös II:ssa erottui selvä peränpitäjäkaksikko (VPS ja KooTeePee).


title: Liigacup 2008

text: Puolivälierät pelattiin Helsingissä Talin jalkapallohallissa maaliskuun viimeisenä viikonloppuna. Inter pudotti ensimmäisessä ottelussa vahvan TamUn vasta rangaistuspotkuilla – tamperelaisten epäonnensoturi oli Jussi Kujala. Toisessa ottelussa iskivät yhteen espoolainen Honka ja Pietarsaaren Jaro. Honka karkasi Hermanni Vuorisen ja Tero Koskelan maaleilla 2-0-johtoon. Jaro kavensi vielä Sebastian Mannströmin osumalla muttei kyennyt lisäosumiin ja näin Honka meni välieriin.


title: Liigacup 2008

text: Sunnuntai avattiin kahden vahvan joukkueen - TPS:n ja Hakan - kohtaamisella. TPS osoitti kovaa kevätkuntoa latomalla taululle jo 3-0-lukemat. Haka kuitenkin taisteli ja nousi maalin päähän. Hetki Hakan toisen maalin jälkeen TPS-hyökkääjä Armand One hermostui vartijoihinsa ja heitti pallon päin Haka-pelaajaa. One ajettiin punaisella kortilla ulos ja kärsii kahden ottelun pelikiellon välierissä ja mahdollisessa finaalissa. Ylivoimalla pelannut Haka ei kyennyt käyttämään TPS:n miesvajausta hyväkseen ja peli päättyi 3-2. Viikonlopun viimeisessä ottelussa mittaa toisistaan ottivat FC Lahti ja vierasjoukkueena tutussa harjoitushallissaan pelannut HJK. Ottelu ei tarjonnut pelillisiä hienouksia mutta taistelua sitäkin enemmän. Ainoa maali syntyi Riku Heinin lähettämästä vapaapotkusta jonka HJK:n maaliin ohjasi harmikseen helsinkiläisten Tuomas Haapala.


title: Liigacup 2008

text: Välierät pelattiin Talissa lauantaina 5.4. Ensimmäisessä välierässä kohtasivat TPS ja FC Lahti. Molemmilta puuttui ottelusta avainpelaajia ja etenkin Lahden kapeammassa ringissä se näkyi. Lahdella ei ollut laittaa vaihtopenkille kuin kaksi kenttäpelaajaa ja varamaalivahti. Maalinteko ottelussa aloitettiin jo 14. peliminuutilla. Mika Ääritalon kulman jatkoi lahtelaismaaliin Jarno Heinikangas. Lahden vastaus tuli nopeasti. Kaarlo Rantanen lähetti pallon keskustaan ja Jonne Kemppinen tykitti huikealla laukauksellaan Lahden tasoihin. TPS meni uudelleen johtoon vielä ennen puoliaikaa. Ääritalon keskityksestä Kasper Hämäläinen siirsi turkulaiset maalin johtoon. Ensimmäinen puoliaika oli vahvaa TPS:n hallintaa. Toisella puoliajalla hallinta jatkui ja 60. minuutilla Hämäläinen eteni oikealla laidalla, pelasi keskustaan Riku Riskille, joka otti pallon haltuunsa ja latasi TPS:n jo tavoittamattoman tuntuiseen kahden maalin johtoon. Maalin jälkeen Lahti heräsi vihdoin taistelemaan finaalipaikasta ja loi painetta turkulaispäätyyn. Viime hetkillä Lahden onnistui vielä kaventaa Berat Sadikin maalilla, mutta TPS vei ansaitusti finaalipaikan.


title: Liigacup 2008

text: Inter aloitti toisen välierän terävästi. Ensimmäisestä paikastaan Timo Furuholm ei vielä onnistunut, mutta 6. minuutilla onnisti. Sami Sanevuoren syötöstä Furuholm siirsi Interin johtoon. Puoliajan loppua kohden molemmilla oli paikkansa lisäosumiin, mutta viimeistelyn ontui ja Inter meni tauolle johdossa. Toisen puoliaika oli tasaista pelailua kunnes 68. minuutilla Ats Purje vei Interin kahden maalin johtoon. Heti perään Honka kuitenkin kavensi Jussi Vasaran maalilla. Jo seuraavalla minutilla Inter onnistui jälleen eikä Hongan kiri ottanut tuulta alleen. Viime hetkillä Mika Mäkitalo teki vielä 4-1 ja ottelu näytti ratkenneen. Aleksandr Kokko kuitenkin kavensi vielä kertaalleen ja hetkeä myöhemmin pääsi yritämään vielä rankkarista Hohgan kolmatta osumaa. Patrick Bantamoi kuitenkin torjui ja Hongan kiri päättyi. Inter vei finaalipaikan jo toisena peräkkäisenä vuonna.


title: Liigacup 2008

text: Finaali pelattiin aurinkoisella Finnair Stadiumilla 12.4. Turusta oli otteluun saapunut suuri joukko joukkueiden kannattajia, jotka pitivätkin tunnelma ansiokkaasti yllä. Ensimmäinen puoliaika alkoi hienokseltaan TPS:n hallinnassa, mutta Inter ei antanut periksi. Ensimmäisen kunnon maalitilanteen rakensi TPS. Chris Cleaver keskitti ja Mikko Paatelainen laukoi volleysta, mutta ei onnistunut ohittamaan Patrick Bantamoita. Hetken päästä Paatelaisella oli jälleen hyvä paikka. Nopea veto lähietäisyydeltä sujahti ohi. Seuraavasta hyökkäyksestä oli Interin vuoro yrittää. Jos Hooiveld lähetti upean pitkän syötön, jonka Mika Mäkitalo jatkoi päällään kohti alakulmaa, mutta niukasti ohi maalin. Puoliajan lopussa Timo Furuholmilla oli vielä paikka, josta ei kuitenkaan maalia syntynyt.


title: Liigacup 2008

text: Toiselle puoliajalle Inter tuli vahvasti. Lopulta 65. minuutilla Diego Corpache nousi korkeimmalle ja puski Mika Mäkitalon syötöstä Interin johtoon. Maalin jälkeen TPS piristyi, mutta ei kyennyt vastaamaan ja niin Turun Inter otti historiansa ensimmäisen liigacupin voittonsa ja samalla ensimmäisen tittelinsä suomalaisessa jalkapallossa.


title: Liigacup 2008

text:
Lohko I
Lohko II


title: Liigacup 2008

text: Lohko I


title: Liigacup 2008

text: Lohko II


title: Stéphane Lambiel

text: Stéphane Lambiel (s. 2. huhtikuuta 1985 Martigny, Sveitsi) on sveitsiläinen taitoluistelija. Hän voitti miesten yksinluistelun maailmanmestaruuden vuosina 2005 ja 2006 sekä MM-pronssia 2007. Torinon 2006 olympialaisissa hän saavutti hopeaa.


title: Stéphane Lambiel

text: Lambiel, moninkertainen Sveitsin-mestari, on voittanut kahdesti kultaa myös Grand Prix -kilpailussa. Euroopan-mestaruuskilpailuissa hän on yltänyt kolmesti hopealle, vuosina 2006, 2008 ja 2010.


title: Stéphane Lambiel

text: Lambiel on tullut tunnetuksi taidokkaista pirueteistaan. Hänen äitinsä Fernanda on portugalilainen ja isänsä kotoisin Sveitsin alpeilta. Lambiel ilmoitti 16. lokakuuta 2008 lopettavansa kilpailu-uransa, mutta teki paluun kaudella 2009–2010.


title: Weil wir uns lieben

text: Weil wir uns lieben on saksalaisen Andrea Jürgensin studioalbumi vuodelta 1984. Se julkaistiin vinyylilevynä ja musiikkikasettina sekä myöhemmin CD-levynä. Avausraita "Guantanamera" ("tyttö Guantánamosta") on saksankielinen versio kuuluisasta kuubalaissävelmästä. "Guantanamera", "Santo Domingo" ja "Chinatown ist in New York" on julkaistu myöhemmin artistin useilla kokoelmilla. "Mi Amor" -sävelmä on Jürgensin ja Robby Tauberin duoesitys. Kappale julkaistiin myös singlenä (7" single), jonka b-puolella on "Wenn ich bleibe". Niin ikään "Spanien ist schön" julkaistiin singlenä, b-puolella kappale "Die Sterne über mir". CD-levyn kansivihko on yksiaukeamainen ja sisältää laulujen perustiedot.


title: Weil wir uns lieben

text: Kappaleesta "Farewell" on laulanut oman tulkintansa myös saksalainen Lena Valaitis. Yhdysvaltalainen Audrey Landers on laulanut englanninkieliset versiot kappaleista "Farewell", "Santo Domingo" sekä "Chinatown ist in New York" ("Chinatown is in New York").


title: Weil wir uns lieben

text: Albumin lyriikka käsittelee tavanomaisen miehen ja naisen välisen rakkauden lisäksi alueita ja paikkakuntia eri puolilla maailmaa. Myös kaipuun ja lähtemisen teemat ovat läsnä. "Wenn Corinna weint" kertoo tarinan, jossa Corinna-niminen nainen on erossa miehestään. Kaipuu saa miehen lähtemään naisensa luo yötä vasten, mutta hän menettää autonsa hallinnan kostealla asfaltilla ja kuolee. Tarinan kertoja eli laulaja on Corinnan ystävätär, joka kertosäkeessä toistaa, mitä kuuli miehen sanoneen puhelinkeskustelussa onnettomuutta edeltäneenä iltana. "Santo Domingo" kertoo kolmesta miehestä jotka lähtevät Chicagoon etsimään parempaa elämää, mutta unelmoivat iltaisin Santo Domingosta ja sen vaaleista orkideoista. Vaikean alun jälkeen he menestyvät taloudellisesti, mutta kaipuu Santo Domingoon pysyy ennallaan.


title: Orthoceras

text: Orthoceras on paleotsooisella kaudella 500–250 miljoonaa vuotta sitten elänyt, sukupuuttoon kuollut, helmiveneisiin luettu nilviäissuku. "Orthoceras" saalisti muun muassa trilobiittejä kymmenellä lonkerollaan. Nykyisin elävistä eläimistä oikosarville läheisintä sukua on "Nautilus"-helmivene.


title: Orthoceras

text: "Orthoceras" oli "oikosarvi", jolla oli suora kalkkikuori. Kuori koostui kaasutäytteisistä erillisistä kammioista. Kuoren peräpäässä oli paksumpi kerros kalkkia. Kaasutäytteinen kuori nosti oikosarvea ylöspäin ja kalkki tasapainotti kuoren asentoa ja näin helpotti liikkumista. Termi oikosarvi viittaa kuoren muotoon; oikosarvia on muissakin fossiilisissa helmiveneryhmissä "Orthoceras"-suvun lisäksi.


title: Orthoceras

text: "Orthoceras"-fossiilit ovat kapeita, pitkänomaisia kuoria. Ne ovat hyvin yleisiä, niitä löytyy kaikista merellisistä kerrostumista, varsinkin kalkkikivestä. "Orthoceras" esiintyi myös muinaisessa ordovikikauden Itämeressä.


title: Square-1

text: Square-1 (tunnetaan myös nimillä Back to square one tai Cube 21) on Rubikin kuution tapainen, kuutionmuotoinen pulmapeli. Tavallisesta Rubikin kuutiosta ja monista sen muunnelmista poiketen se värityksensä lisäksi muuttaa muotoaan, mikä tuo sen selvittämiseen lisää haastetta. Pulmapelin tarkoituksena on sivuja kääntämällä sekoittaa aluksi sen palaset ja sitten yrittää palauttaa se alkuperäiseen tilaan, jossa Square-1 on kuution muotoinen, ja sen jokaisella tahkolla on vain samanvärisiä paloja.


title: Square-1

text: Kuten Rubikin kuution, myös Square-1:n ratkaiseminen on hyvin haastavaa, ja ensimmäinen ratkasukerta voi viedä hyvinkin pitkään. Square-1:n helposti ymmärrettäviä ratkaisutapoja löytyy internetistä paljon, pääosin englanniksi.


title: Clubhouse

text: Clubhouse oli italialainen elektronista musiikkia esittävä yhtye. Yhtye toimi vuosina 1983–1996.


title: Clubhouse

text: Yhtyeen ensimmäinen hittisingle oli Steeley Danin takavuosien hitistä "Do It Again" tehty coverversio, joka nousi vuonna 1983 Billboard Hot 100-listalla sijalle 75. Yhtye teki 1990-luvun alkuun asti muutamia singlejä, jotka tosin eivät saaneet mitään erityistä menestystä. Yhtye nousi takaisin tietoisuuteen 1990-luvun alussa eurodancekuumeen aikaan, kun yhtye julkaisi hittisinglen "Deep In My Heart". Myöhemmin ilmestyivät yhtyeeltä muun muassa eurodanceklassikoihin lukeutuvat hittisinglet "Light My Fire", "Living In The Sunshine" ja "Nowhere Land".


title: Katy Taylor

text: Katy Lynn Taylor (s. 22. lokakuuta 1989) on yhdysvaltalainen taitoluistelija. Hän voitti naisten yksinluistelun vuonna 2006 neljän maanosan mestaruuskilpailuissa.


title: Katy Taylor

text: Taylor sijoittui vuonna 2006 taitoluistelun Yhdysvaltain-mestaruuskilpailuissa neljänneksi yllettyään jo aiemmin hopealle junioritasolla. Hän voitti vuoden 2004 juniorimaailmanmestaruuskilpailuissa pronssia.


title: Katy Taylor

text: Taylor syntyi Houstonissa, Texasissa, ja aloitti luistelun kuusivuotiaana.


title: Fumie Suguri

text: Fumie Suguri (; s. 31. joulukuuta 1980) on japanilainen taitoluistelija. Hän on viisinkertainen Japanin-mestari (1997, 2001-2003, 2006), joka on lisäksi voittanut kaksi pronssia (2002-2003) ja yhden hopean taitoluistelun maailmanmestaruuskilpailuissa (2006).


title: Fumie Suguri

text: Suguri voitti Grand Prix -kilpailun 2004 sekä Four Continents -kilpailun kolmesti vuosina 2001, 2003 ja 2005. Talviolympialaisissa hän on yltänyt parhaimmillaan neljännelle sijalle (2006).


title: Fumie Suguri

text: Suguri aloitti luistelun kuusivuotiaana Alaskassa, johon hän päätyi lentäjäisänsä työn johdosta.


title: Yukina Ōta

text: Yukina Ōta (; s. 26. marraskuuta 1986) on japanilainen taitoluistelija. Huomattavimpina urasaavutuksinaan hän voitti juniorimaailmanmestaruuden 2003 ja Four Continents -kilpailun 2004.


title: Deresse Mekonnen

text: Deresse Mekonnen (s. 20. lokakuuta 1987) on etiopialainen keskimatkojen juoksija, päämatkanaan 1 500 metriä.


title: Deresse Mekonnen

text: Osakan MM-kisoissa 2007 Mekonnen jäi omassa alkuerässään sijalle 11 ajalla 3.43,15. Seuraavana talvena Valencian MM-hallikisoissa hän voitti 1 500 metrillä kultamitalin ajalla 3.38,23. Alun perin hänen loppukilpailusuorituksensa hylättiin ratarikon takia, mutta Etiopian liitto teki asiasta protestin ja lopulta Mekonnen sai pitää kultamitalinsa. Saman vuoden Pekingin olympialaisissa hän karsiutui välierissä ajalla 3.37,85.


title: Deresse Mekonnen

text: 2009 Berliinin MM-kisoissa Mekonnen saavutti 1 500 metrillä hopeaa ajalla 3.36,01. hän oli seitsemäs. Mekonnen uusi MM-kultansa Dohan sisäratojen MM-kisoissa 2010 1 500 metrillä. Daegun MM-kisoissa 2011 hän karsiutui välierissä.


title: Jennifer Kirk

text: Jennifer Anne "Jenny" Kirk (s. 15. elokuuta 1984) on yhdysvaltalainen taitoluistelija. Hän voitti huomattavimpina urasaavutuksinaan juniorimaailmanmestaruuden 2000 ja neljän maanosan mestaruuden 2002.


title: Jennifer Kirk

text: Kirk ylsi Yhdysvaltain-mestaruuksissa pronssille vuonna 2004 ja maailmanmestaruuksissa 18. sijalle vuonna 2004 ja 17. sijalle vuonna 2005. Hän ilmoitti vetäytymisestään kilpauralta 7. syyskuuta 2005.


title: Jennifer Kirk

text: Kirk syntyi Newtonissa, Massachusettsissa. Hän menetti teini-ikäisenä äitinsä, joka kuoli rintasyöpään vuonna 2001.


title: Angela Nikodinov

text: Angela Nikodinov (s. 9. toukokuuta 1980) on yhdysvaltalainen taitoluistelija. Hän varttui bulgarialaisten maahanmuuttajavanhempien kasvattamana Kaliforniassa.